text:
Katikkiro wa Buganda, Mr Mayiga attunse n'abeebibanja ku ttaka lya Buganda. Bakoonye ennyumba Military Poliisi n'ebiyingiramu:
By Musasi wa Bukedde
Added 16th October 2016
Ekizimbe ekigambibwa okuba ekya Katikkiro Mayiga (mu katono) ekyamenyeddwa.
KATIKKIRO Charles Peter Mayiga olwategeezeddwa nti abeebibanja ku ttaka eriri e Nakaseke basitudde olutalo, ne yeesitula n’abalumba.
Yayitidde ku poliisi y’e Nakaseke n’assa omukono mu kitabo kya poliisi era n’aweebwa n’abapoliisi abeegasse ku baserikale abamukuuma ne boolekera ettaka eririko enkaayana ku kyalo Nabbiika mu ggombolola y’e Nakaseke mu disitulikiti y’e Nakaseke.
Ettaka lino liri ku Block 1029 Plot 6 ne 7 Bulemeezi era kuliko yiika 100 ezaasibiddwaako ssengenge mu nteekateeka eyakoleddwa ofiisi ya Katikkiro ng’ekolaganira ne Buganda Land Board n’ekigendererwa eky’okulikulaakulanya basseeko ffaamu ya Katikkiro.
Wadde abatuuze bakissa ku Katikkiro nti y’abagoba ku ttaka era abadde agendayo ntakera okulambula emirimu egirikolerwako, Mmengo yatangaazizza nti ettaka lino ssi lya Mayiga ng’omuntu wabula lya Bwakatikkiro era alirambula mu buvunaanyizibwa obwamukwasibwa Kabaka okulondoola emirimu gy’Obwakabaka.
KATIKKIRO ATTUNSE N’ABEEBIBANJA
Akanyoolagano ku ttaka lino kaatandika 2014 era abeebibanja balumiriza abantu ba Katikkiro okukozesa eryaanyi ne babakoonera amayumba.
Mu kwesasuza, abatuuze baalumbye ennyumba ebadde yaakazimbibwa ku ttaka lino ne bagikoona ne bagiyiwa ku ttaka. Baatwaliddemu ne kaabuyonjo ne ssengenge eyasibwa okwetoloola ettaka ne bamusala.
Ennyumba eyakooneddwa yazimbibwa ofiisi ya Katikkiro okusuza abakozi abanaddukanya ffaamu.
Abatuuze baagikoonye matumbibudde era kino ky’ekyanyiizizza Katikkiro Mayiga ne yeesitula n’abalumba ku Mmande.
Africano Tebeesigwa omu ku beebibanja abali ku ttaka lino yagambye nti okusika omuguwa kwatandika mwaka guwedde Katikkiro bwe yagendayo n’Abasaveya ne bapunta ettaka lino.
Akakuubagano ak’amaanyi keeyongera ku nkomerero y’omwaka oguwedde nga batandise okulisibako sseng’enge ne batwaliramu ebibanja by’abantu abagambibwa nti beesenzaawo mu bukyamu.
Tebeesigwa yagambye nti tewali kuliyirira kwonna kwakolebwa okuggyako okubatiisatiisa okubasiba nti beesenza ku ttaka mu bumenyi bw’amateeka era ne babalagira okulyamuka.
Tebeesigwa yannyonnyodde ebyabaddewo nga Katikkiro abatuuseeko ku Mmande nga October 10, 2016 ku ssaawa nga 7:00 ez’emisana era yatandikidde mu kubabuuza kana n’akataano.
Tebeesigwa yategeezezza nti: Katikkiro yantunudde mu maaso nga mukambwe nnyo n’ambuuza, “Ani yabasenza wano?” Nabadde sinnayanukula, basajja be ne bayiika ku nnyumba yange ne bagikoona era nabadde ngezaako okubakomako ne bampisaamu empi!
Bwe baavudde ku yange ne balumba eya munnange Cosma Kyombe nayo ne bagikoona nga batugamba nti twesenza ku ttaka lya Katikkiro mu bukyamu.
Baavuddewo batukomekkereza okwamuka ettaka, bwe tuba twagala emirembe. Tebeesigwa yagambye nti mu kusooka baakoona ennyumba z’abatuuze ssatu ate lwe bazzeeyo ku Mmande ne bakoona endala bbiri.
Kigambibwa nti abatuuze be baasooka okukoonera ennyumba be bamu ku baakulembeddemu okumenya ennyumba ku ffaamu y’Obwakatikkiro.
Veronica Nalubowa omu ku batuuze yagambye nti ye ne bba omugenzi Boniface Mugerwa baasenga ku ttaka eryo mu 1970 era balinako ekibanja kya yiika 7 wabula mu kusiba sseng’enge baazitwaliddemu.
Yagambye nti balina obulumi kubanga be bagobwa ku ttaka ate nga mu kiseera kye kimu ne poliisi ebayigga ng’ebavunaana okumenya ennyumba ku ffaamu ya Katikkiro n’okusala ssengenge era abatuuze abawerako baliira ku nsiko nga batya poliisi okubaggalira.
Tebeesigwa gwe baakoonedde akayumba.
KATIKKIRO ANNYONNYODDE
Katikkiro Mayiga yategeezezza Bukedde nti yagenze e Nakaseke ku ttaka lino mu buvunaanyizibwa obwamukwasibwa Kabaka okulondoola emirimu n’ebintu by’Obwakabaka.
Yagambye nti ettaka lino liri wansi wa Bwakabaka era kimukakatako nga Katikkiro okulitaasa naddala nga waliwo bannakigwanyizi abaagala okulitwala nga bakozesa olukujjukujju. Yajulizza Buganda Land Board ku bisingawo ku ttaka lino.
Omwogezi wa Buganda Land Board Denis Bugaya yategezezza nti ettaka lino lya Bwakabaka nga liri kw'ebyo ebintu by'Obwakabaka ebyawambibwa mu 1966 ng'era limu kw’eryo eryazzibwa e Mmengo mu 2013.
Kyokka yagasseeko nti liri ku mayiro ya Bwakatikkiro, wabula lirabirirwa Buganda Land Board era y’evunaanyizibwa ku nteekateeka ezirikulaakulanya.
Bugaya yagambye nti olw'okuba ettaka lino lyamala ebbanga nga teriri mu mikono gya Bwakabaka, lyasengebwako abantu mu bitundu ebimu kyokka enteekateeka weeziri okulaba nga beetegereza buli omu engeri gye yajjamu wano balabe eky'okumukolera kuba balina emirimu gy'enkulaakulana gye baagala okukolerawo.
Bugaya yanyonyodde nti " Ng'enkola y'Obwakabaka bweeri twagala buli alina ensonga yonna engumu ajje twogere naye kyokka abo abaagala okutwala eby'obwereere tetugenda kutunula mu nsonga zaabwe kuba lino ttaka ttalize, Obwakabaka lye buteeseteese okukolerako emirimu gy'enkulakulana."
Bugaya yagambye nti Katikkiro okugendayo tekitegeeza nti ettaka lirye ng’omuntu ng’abatuuze bwe balowooza, wabula yagenzeeyo ng'akulira emirimu gy'Obwakabaka era ateekeddwa okulaba ebifo ebyo byonna ebiyinza okukolerwako enkulaakulana asobole bulungi okuginnyonyola ne bannamikago.
Ate ku ky'okumenyebwa kw'ebintu, Bugaya yagambye nti mu kusooka abatuuze baakola omusango gw’okumenya ebintu bya nnannyinni ttaka bye yateekawo okukugira ettaka lino; kyokka n’agamba nti tewali kintu kya batuuze kye baayonoonye.
Yagambye nti Obwakabaka tebulina muntu yenna gwebugenderera kulumya mu nsonga eno wabula abantu basaanye okukimanya nti Obwakabaka nabwo bubeera n’ebyabwo era ebirina okukuumibwa ku lw'obulungi bw'abantu baabwo.
ENKAAYANA KU TTAKA LINO
Sam Ssebalamu amyuka omwami wa Ssaabasajja atwala ggombolola y’e Nakaseke, yagambye nti ettaka lino lyadda mu ofiisi ya Katikkiro mu 2014 era ne lipuntibwa mu 2015 ne lisibwako ssengenge.
Kyokka Ssentebe w’akakiiko k’eby’ettaka mu Disitulikiti y’e Nakaseke, Geoffrey Mukiibi yagambye nti ettaka eryo Disitulikiti y’e Nakaseke.
Okusinziira ku kyapa ssentebe wa ggombolola y’e Nakaseke, John Mugerwa kye yalaze bannamawulire, ettaka erikaayanirwa lye limu ku ttaka eriwerako yiika 800 eisangibwa ku BLOCK 1029 Nabbiika Estate mu Bulemeezi.
Mugerwa yagambye nti ettaka lino lyerimu ku lyali limanyiddwa ng’ettaka lya kkwiini ( Crown Land) oluvannyuma eryafuulibwa Public land nga Uganda efunye obwetwaze mu 1962.
Mugerwa yanenyezza abamu ku baami ba Ssaabasajja mu Nakaseke be yagambye nti beenyigidde mu kubuzaabuza abantu nga babalimba nti ettaka lya eryo lya Mayiro ya Katikkiro.
Bino byonna birese abeebibanja batabuddwa ku kiddako. Omuduumizi wa poliisi mu Disitulikiti y’e Nakaseke, Justus Asiimwe yagambye nti enkaayana ku ttaka eryo zirudde okuva Katikkiro lwe yasiba ssengenge omwaka oguwedde, kyokka nga wakyaliwo okubuzaabuzibwa ani mutuufu ku njuuyi zonna.
Asiimwe yagambye nti poliisi eriko abatuuze babiri b’enoonya b’eteebereza okuba nga balina kye bamanyi ku kumenyebwa kw’ennyumba y’oku ffaamu.
Nb
E Buganda okutuula ku (kibanja)- mpola okutta Ssekabaka Mwanga kyekyabireeta. Gwe ate ba jjajja baali kuttaka lino emyaka mingi. Ggwe muleefu azunga ogya otya nogamba nti nze kambawe ettaka lyenakuba mukyapa. Abo abatasobola kukubisa ttaka lyabwe ate nga Baganda mubeere mu bibanja bwemuliggaggawala mulikuba ettaka. Kakati muleefu yasiibula. Ani alamula ettaka lya Buganda buli Muganda alituuleko ntende?
KATTIKIRO MAYIGA AGOBWA KU BWA KATTIKIRO
19th September 2014
OW’EKITIIBWA
MAYIGA CHARLES PETER
Bulange – Mmengo.
Ssebo,
TOKYASAANA KUYITIBWA KATIKKIRO WA BWAKABAKA BWA BUGANDA
Bwe wajja ku bwa Katikkiro twafuna enkenyera olw’engeri gye wa bufunamu, naye oluvannyuma twafunamu essuubi ettonotono nti oba onoobikkako ku mize gyo gye tumanyi. Era ne tutwala obuvunaanyizibwa okukuwandiikira ebbaluwa nga tukusaba oyigire ku nsobi za gwe waddira mu bigere. Eky’ennaku twawona mubbi ne tufuna omuzigu. Munno obuzibu bwe yalina n’Olulyo Olulangira gaali Masiro g’Ekasubi kyokka gwe mu kifo ky’okulaba ekyo n’oba mwegendereza, wa kikinaza buwawaatiro! N’ogoba olulyo olulangira lunnannyini masiro mu masiro nti toyagala bulombolombo bwalwo, n’otuuka n’okulonderayo akakiiko akako ku buwangwa bw’Olulyo Olulangira nga ffe bannannyini otuyigganya! Olina ekitalo kye we wulira. Okumanya osiiwa n’ofuna obuvumu okutongoza Mugema w’Amasiro n’embiri owuwo atali wa nnono yaffe! Ssebo oli muwemu, tojooga oweweeta mbwa kabina. Tetumanyi kikuwaga ku yingirira buwangwa bwa lulyo Olulangira, naye beera mu kakafu nti oja ku kyasimula.
Jjuuzi twakubwa enkyukwe bwe wali otegeka okugenda e Bulaaya amawanga gaayo bwe gaatandika okulondobamu abantu be gakkiriza okuyingira ewaabwe ne be gatakkiriza, nga gakozesa ekipimo kya kugaana bisiyaga. Ekituufu tetukuwulirangako ku buvunaanyizibwa bw’oyolesa ne we kiteetaagisa ng’ovumirira ebisiyaga. Kya twewuunyisa Abaganda abaavaayo okuvumirira ebisiyaga okugaanibwa ne bakkirizaayo bannaabwe bokka, nga Katikkiro Mayiga gw’ omu ku bo. Tulina okukwekengera mu nsonga eyo kubanga toyagalira ddala buwangwa ng’ate n’abasiyaga kye basookerako kuwakanya buwangwa era tebaagala bulombolombo; ekijja mu bwongo kye bakola.
Wegambagamba nti oli muto, wandiba omutuufu kubanga byonna by’okola bya kito. Naye abakulu ka tukubuulire; oweza emyaka 45 n’envi, ekyo kiraga nti n’obuto bwe weegamba tobumanyi. Kati kyetendeke okyemanyiize nti oli musajja mukulu era otandike okukola ebiyisa omuntu nti ‘musajja mukulu’. Okoze eby’obujoozi bingi ku Buganda nga welimbise mu buto era gwe wakubiri okuddirira Apolo Kaggwa mu ba kaggwensonyi abatyoboodde ennyo ennono n’obuwangwa bwa Buganda. Oli mubuufu bwa Apolo Kaggwa obulako kutta Kabakawo nga bwe yakola Kabaka Mwanga, olwo omaleyo byonna bye yakola Obwakabaka. Labira ku bitabo by’owandiise ebijooga Obwakabaka bwaffe, ne Apolo Kaggwa yeepanka okuwandiika ennono y’ensibuko ya Buganda.
Otumanyidde n’osukka n’otuuka okujooga Kabakawo n’omutuula mu kifuba! Ffe tulaba okaada nga Kabaka ng’era omuyisa nga nti mwenkana; olambula Obuganda ne bakuzimbira ebiyitirirwa n’okukusimbira ebitooke, ba kukubira eŋoma ng’oyitawo era ne bakweyalira, otambula ne Nnamulondo kw’otuula era ddala ng’omuntu agwa mu ssa lya Ssabasajja; nga tetumanyi nti oli musajja munne! Ekyo tetusobola ku kigumiikiriza. Bino bye bimu ku by’ejjoogo ly’okoze ku Bwakabaka bwa Buganda ebikugobesezza ku bwa Katikkiro;
- Tulowooza nti olina engeri gy’oteeteramu n’abantu abalya ebisiyaga okusinziira ku by’olugendo lw’Ebulaaya. Kitukuba ensonyi okubeera ne Katikkiro omusiyazi, ekyo kizira nnyo mu Buwangwa bw’Obwakabaka bwa Buganda.
- Watuula Kabakawo mu kifuba, n’otakoma okwo n’otwelagirako mu lwaatu! Nnabagereka naggulawo omwoleso Katikkiro Mayiga n’alangirira ku laadiyo ya CBS okuguggalawo; Nnabagereka naggulawo eby’abakyala Katikkiro Mayiga n’abiggalawo; Nnabagereka naggulawo olukiiko Ttabamiruka Katikkiro Mayiga n’aluggalawo! Ekyo kikolebwa bba Kabaka yekka ne balamube Abalangira n’Abambejja. Ha! Wamulumbye n’Ebulaaya ng’akola ekisaakaate!
- Abataka abakulu b’Obusolya bwe baakusaba okubanyonnyola endagaano ey’ekimpatiira gye wajja nayo ku bwa Katikkiro, wa bayita masaŋanzira nti tosobola kusomera ndagaano mu masaŋanzira. Ekyo kiwemula Omuganda obutamanya bukulu bwa jjajjaawe omukulu w’akasolya k’ekika.
- Wawamba amasiro g’Ekasubi n’olangirira ku ladiiyo CBS nti toyagalayo bya Bulombolombo. Ssebo, Obuganda ggwanga lya bulombolombo era naffe Abalangira tuli ba buloombolombo; e Kasubi olinayo kakwate ki kw’osinziira okutwewanikako? Bakuziika mu masiro e Kasubi oba olinayo jjajjaawo? Okwo okumanyiira kwooleka nti tomanyi bukulu bwa Balangira nti bakusinga.
- Watongoza Mugema w’embiri n’Amasiro ng’otyoboola obuwangwa n’ennono ya Buganda n’olulyo olulangira. Kale gwe musajja wattu Mayiga omanyi ki ku nnono ya Mugema n’olulyo olulangira? Weeyitaki, gw’ani azanyira ku nnono yaffe?
- Otunda ettaka ly’embiri n’Amasiro; tulina obukakafu kwe watundira ettaka ly’olubiri lw’omutuba gw’omulangira Kaweesa e Kawempe Jinja Mawuuno. Ekyo kyooleka obujoozi bw’olina ku lulyo olulangira n’olukwe okusaanyaawo ensibuko zaalwo. Awo ekyama ekiri mu kuwamba Amasiro g’e Kasubi kyeyeludde.
- Watyoboola olulyo olulangira ng’oteeka akakiiko k’obuwangwa e Kasubi ng’olangiridde nti toyagala bulombolombo bwa lulyo olulangira. Byonna ebikolebwa ku nsibuko zaffe embiri n’amasiro bikulemberwa Balangira. Omulangira ye mwana omulenzi azaalibwa mu nsikirano y’olulyo olulangira.
- Oswaza Obwakabaka bwa Buganda ng’ogenda osabiriza olutakoma. Gwe munnaffe oli kaggwensonyi toswala, naye Obuganda obufudde bulombi obuteesobola, ekyo kituweebuula. Gwe mu kukuzibwa tebaakukubira ku sabiriza? E Buganda omwana bw’ayitiriza okusabiriza aswaza muzadde we. Eky’ennaku omudidi gwe bakuwa osinze kugukozesa ku tutyoboola na kusaanyaawo bya buwanga bya Buganda.
- Ozanyidde mu lulimi lwaffe Oluganda mu kiseera nga tutakabana kulutereeza. Olulimi ye nnamuziga kwe tutambuliza obuwangwa n’ennono ya Buganda. Bwe tuba tukola emikolo n’obulombolombo tetuba bakassiru, tubeera twogera ng’ebigambo bye twatula biwa amakulu mu lulimi Oluganda. Kale nga Katikkiro oyogera otya Oluganda mu ngeri y’ekiyaaye, ate mu lwatu? Odidde ebigambo bye mukozesa mu masanyu eyo mu kiro obisonseka mu lulimi lwaffe olutukuumira obuwangwa n’ennono.
- Gwe Katikkiro asoose e Buganda okukuumibwa ng’omubbi ng’era ogobererwa oluseregende lwa motoka ezikubyeeko abaserikale eb’ebika byonna okuva mu gavumenti ya Uganda. Kale tutya nti toli waffe, toli wa nnono ya Buganda ne by’okola byonna tebyooleka kitiibwa kya Buganda. Tukakasizza nti tolina kya Buganda ky’omanyi; mukyo tosobola ku kitegeera nti Obwakabaka bwa Buganda butambulira ku buwangwa na nnono. So si ku butetenkanya kwa bwongo bwoogi okw’abantu abayivu abalinga gwe abawandiika eby’obulimba ku Buganda.
Kale nga bwe wagamba nti toli Muganda, tukakasa nti ekyo kituufu era tuzudde nti oli wa ggwanga eliyitibwa Abahizu mu Tanzania okulilaana ennyanja Tanganyika mu bantu abayitibwa Abaziba. Bajjajjaabo bajjira mu kibinja okujja e Buganda era bonna ne bayingira ekika ky’Omutaka Namugera Kakeeto okufuuka ab’Omutima. Omuntu asobola okuva ewaabwe n’ajja e Buganda naye tasobola kufuuka Muganda, era ebika tubizaalibwamu tetubiyingira buyingizi. Kale omuntu atali Muganda tasobola kulya bwa Katikkiro bwa Buganda kubanga tabeera wa nnono yaffe ng’era tamanyi buwangwa bwayo nga naawe bw’okirabye. Empewo z’Obwakabaka bwa Buganda si z’ewammwe era tezikikwatako. Ebivve byonna by’okoze bivudde ku kuba nti toli wammwe, by’oyonoona tomanyi buwangwa bwabyo era tebikutiisa kwonoona kubanga tolina ky’obyeguyaamu.
N’olweekyo, ffe Abalangira n’Abambejja ba Nnannyini lulyo Olulangira olulimu ennono y’ensibuko y’obuwangwa bwa Buganda, tukugobye ku bwa Katikkiro bw’Obwakabaka bwa Buganda nga tusinziira mu buyinza obutuweebwa ennono ya Buganda mu nsikirano yaffe ng’Abalangira n’Abambejja. Tokyaali Katikkiro wa Buganda era toddamu okukaalakaala nga Katikkiro. Tewali kulabula kulala.
Omulangira Lukenge Katoogo
…………………………………………
Ssentebe w’olukiiko lw’abalangira n’abambejja (Amyuuka)
cc Kabaka Muwenda Mutebi
cc Abalangira abakulu b’eMituba
cc Ssabalangira wa Buganda
cc Abataka abakulu b’obusolya bw’ebika bya Buganda
cc Abalangira n’abambejja bonna
cc Bazzukulu ba Buganda
cc Bannamawulire
Akakiiko akakung’aanya ebirowoozo ku nsonga za Buganda kaagala nnongoosereza mu ssemateeka:
At Kampala | Dec 29, 2014
AKAKIIKO Kabaka ke yalonda okukung’anya ebirowoozo ku nsonga za Buganda eby’okuteekebwa mu nnongosereza mu Ssemateeka w’eggwanga kamaliriza okubaga entegeka ezigenda okugobererwa mu mulimu guno nga kalinda lukiiko lwa Baminisita e Mmengo okutuula okuzitongoza.
Baminisita abali ku kakiiko kano kuliko Ssentebe Daudi Mpanga ng’ono ye Ssabawolereza w’Obwakabaka era Minisita wa gavumenti ez’ebitundu, Apollo Nelson Makubuya, Amb. Matovu, Christine Nagawa Mugerwa Kasule n’omwogezi w’obwakabaka, Dennis Walusimbi Ssengendo.
Nga November 27, 2014, akakiiko kano kaatongozebwa Katikkiro Charles Peter Mayiga bwatyo n’akasindika okutema empenda ezigenda okuyitibwamu okukunganya ebirowoozo by’abantu ba Buganda.
Ng’ayogera ne Bukedde, Mpanga yategeezezza nti “ akakiiko kaffe oluvannyuma lw’okutongozebwa, Bammemba ffena twatuula nga December 10,2014 ne tufuna ebirowoozo ebinaatulambika mu mulimu guno nga tulindiridde lukiiko lwa baminisita kutuula amangu ddala ku ntandikwa ya January 2015 okuzikakasa.
Ebirowoozo bino byalina okutongozebwa nga December 18, 2014 kyokka ne kitasoboka, wabula Mpanga yannyonnyodde nti amangu ddala nga bamalirizza ensonga eno, abantu bajja kumanyisibwa engeri gye banaawaayo ebirowoozo byabwe okugattibwa ku nsonga ez’awamu Mmengo z’erina.
Walusimbi yagambye nti ensonga enkulu ze baagala okwongera okuggumiza mwe muli okunyweza ekifo kya Kabaka mu Ssemateeka era nti Buganda bwa bwakabaka ng’ekitikkiro kyabwo ye Kabaka, Okugabana obuyinza ( Federo), ensonga y’ettaka n’okunyweza ensalo z’Obwakabaka.
Okukung’anya ebirowoozo byennongoosereza mu ssemateeka kwatandika mwaka guno era agava mu Palamenti gagamba, wenaddiramu okukakalabya emirimu mu February 2015 ogumu ku mirimu ababaka kwe bagenda okutandikira, kwe kutunula mu birowoozo ebireeteddwa nga Sipiika Rebecca Kadaga ayagala May 2015 w’anatuukira ng’ensonga eno evudde mu ddiiro.
Akakiiko ka Mpanga kalagirwa okukwatagana n’akabondo k’ababaka ba Palamenti okuva mu Buganda era Ssentebe w’akabondo kano Godfrey Kiwanda Ssuubi yategeezezza nti beetegefu okwanja ensonga zonna ezikwata ku Buganda
kuba bagenderera kugonjoola ensonga za Buganda okuyita mu ssemateeka ono.
Kiwanda yannyonnyodde nti “ Wadde ssemateeka waffe alaga nga Buganda bweri awamu era ekulemberwa Kabaka, waliwo obufuzi obulala ate yo gavumenti bw’egamba nti yatongoza okuli n’abo betumanyi ng’abaami b’amasaza, ensonga ya federo gye tugenda okusooka okwanja.” Okusobola okutuukiriza bino, Kiwanda yategeezezza nga bwe balina entegeka y’akakiiko k’akabondoakafuzi okusisinkana akakiiko k’e Mmengo mu wiiki ey’okusatu mu January 2015 ate oluvannyuma akakiiko k’e Mmengo kasisinkane ababaka bonna,basobole okutwala eddoboozi ery'awamu.


c: text/html

text:
Ebyemizannyo
She Cranes etuuse- bagiwangudde mu mukwano
Ali Mivule
August 3rd, 2015
Tiimu y’eggwanga ey’omuzanyo gw’okubaka eya She Cranes yatuuse bulungi mu ggwanga lya Australia akawungeezi k’eggulo,gyeyagenze okwetegekera empaka z’ekikopo kyensi yonna eza Netball World cup mu kibuga Sydney. She Cranes kati nga esuzibwa ku Hotel ya Ibis esobodde okuzanyayo omupiira ogw’omukwano n’eggwanga lya New Zealand enkya […]
Empaka z’ebika zitongozebwa leero
Ali Mivule
July 14th, 2015
Katikiro wa Buganda Charles Peter Mayiga olunaku olwalero wakutongoza empaka z’emipiira gy’ebika bya Buganda. empaka zino zakuggulwamu mu butongole Ssabasaja Kabaka wa Buganda Ronald Muwenda 11 nga 26 omwezi guno mu kisaawe e Wankulukuku nga Enkobe littunka ne Ngabi. Mayiga agambye nti ebika yentabiro y’okwegatta […]
Emivuyo mu FIFA gyandikosa FUFA
Ali Mivule
June 29th, 2015
Emivuyo mu kibiina ekiddukanya omupiira mu nsi yonna ekya FIFA gyandikosa enzirukanya y’emirimu mu kibiina kyakuno ekya FUFA. Akulira FUFA Moses Magogo agamba embeera eno yandibakosa mu byensimbi naye nga nabo betegekerawo ensimbi ezisobola okubatwaza kumpi emyaka 4 nga tebafunye buyambi kuva eri FIFA. Ali […]
Gavumenti ya kukuuma ensimbi z’abalwadde
Ali Mivule
June 25th, 2015
Ssabaminista w’eggwanga Dr. Rukahana Rugunda agamba nti bavuddeyo n’enkola empya ey’okukuumamu ensimbi okuva mu Global Fund obutabbibwa Ng’ayogerera ku mukolo gw’okussa emikono ku ndagaano egaba ensimbi zino eziweza obuwumbi 1300, Dr. Ruhakana Rugunda agambye nti tebagenda kukkiriza Muntu yenna kwesembereza nsimbi zino nga […]
Micho yeweredde Tanzania- tukyabongera
Ali Mivule
June 22nd, 2015
Akakiiko k’ebyekikugu kakutuula olunaku lw’enkya okwetegekera omupiira gw’okuddingana wakati wa Uganda Cranes ey’abazanyira ewaka ne Tanzania. Uganda yakubye Tanzania goolo 3 ku bwereere mu mupiira ogwazannyiddwa ku lw’omukaaga ekiro Omutendesi wa tiimu MIcho agamba nti tewali budde bwakutuula nga bakutandikirawo okwetegeka Bano bakuzannya ogw’okuddingana nga […]
FIFA eyimirizza entegeka
Ali Mivule
June 10th, 2015
Okulonda eggwanga elinakyaaza empaka z’ekikopo ky’ensi yonna mu mwaka 2026 kwongezeddwaayo Ssabawandiisi wa FIFA Jerome Valcke agambye nti kibadde kijja kuba kya bwewussa okugenda mu maaso n’okulonda eggwanga erinakyaaza empaka zino wakati mu mbeera egenda mu maaso Akalulu akanasalawo ggwanga ki erinategeka kakukwatibwa mu Kuala […]
Uganda etubidde mu mupiira
Ali Mivule
June 4th, 2015
Uganda esigadde mu kifo kya 71 ku mawanga 209 abasinga okucanga omupiira Bino bifulumiziddwa aba FIFA Uganda erina obubonero 504 ng’erongosezza okusinziira ku bubonero 485 zeeyalina omwezi oguwedde Mu East Africa, Uganda y’esinga okucanga akapiira Ethiopia eti mu kifo kya 99, South Sudan ya 108, […]
Olunaku lwa baddusi lwa nkya
Ali Mivule
May 8th, 2015
Uganda yakwegatta ku nsi endala 117 okukuza olunaku lw’emisinde munsi yonna. Olunaku luno lwakukwatibwa olunaku lw’enkya nga mu Uganda wategekeddwaawo emisinde e Namboole okugezesa abaddusi ba Uganda. Omwogezi w’ekibiina ekikulembera omuzannyo guno mu ggwanga Namayo Mawerere ategezezza nti emisinde gyenkya,mwebagenda okulondera team y’eggwanga enakiika mu […]
Abesunze olwa Mayweather ne Pacquiao boogera bingi
Ali Mivule
May 2nd, 2015
Oluzannya wakati w’omumerika Mayweather ne Manny Pacquiao lweluli ku mimwa gy’abantu mu nsi yonna nga balwesunze nga kyakulya. Bano nno bepimye olwaleero nga Mayweather azitowa pawunda 146 ate Pacuio omu philipino ng’alina pawunda 145. Abantu omutwalo gumu mu lukumi mu bitaano beebaddewo ng’abantu bano beepima. […]
Giggs ayinza okunsikira- Van Gaal
Ali Mivule
April 25th, 2015
Omutendesi wa tiimu ya Manchester United Louis van Gaal agambye nti eyali omuzanyi wa tiimu eno Ryan Giggs yayinza okufuuka omusika we. Giggs, 41 yeeyali mu mitambo gy’emipiira ena mu sizoni ewedde oluvanyuma lwa David Moyes okugobwa mu mwaka oguwedde Van Gaal w’emyaka 63 yassa […]

robotstxt: allowed

filter: keep


text:
EKITUNDU 3
Ebitunyiiza
—Bwe Tuba ‘n’Ensonga ku Munnaffe’
“Muganda waffe omu mu kibiina yampaayiriza nti nnabba ssente ze. Abalala mu kibiina bwe baakiwulira baamuwagira. Nga wayiseewo akaseera, mwannyinaffe oyo yaŋŋamba nti yakizuula nti si nze eyali atutte ssente ze. Wadde nga yanneetondera, mu mutima gwange nnawulira nga sisobola kumusonyiwa olw’ekyo kye yali ankoze.”
EKYATUUKA ku Linda, eyayisibwa obubi olw’ekyo mukkiriza munne kye yamukola, kyali kikutuuseeko? Eky’ennaku, abamu batuuse n’okuddirira mu by’omwoyo olw’enneeyisa y’abalala. Naawe ekyo kye kyakutuukako?
Waliwo Ayinza ‘Okutwawukanya ku Kwagala kwa Katonda’?
Kyo kituufu nti kiyinza okutuzibuwalira okusonyiwa mukkiriza munnaffe atukoze ekintu ekitulumizza ennyo. Ekyo kiri bwe kityo kubanga tukimanyi nti Abakristaayo basaanidde okwagalana. (Yokaana 13:34, 35) Mukkiriza munnaffe bw’atukola ekintu ekitunyiiza, tuyisibwa bubi nnyo.
Bayibuli egamba nti ebiseera ebimu Omukristaayo ayinza okuba “n’ensonga” ku Mukristaayo munne. (Abakkolosaayi 3:13) Kyokka ekyo bwe kitutuukako, tukisanga nga kizibu okukyaŋŋanga. Kati olwo kiki ekiyinza okutuyamba? Lowooza ku misingi esatu egiri mu Bayibuli:
Kitaffe ow’omu ggulu amanyi buli kimu. Yakuwa alaba buli kintu ekibaawo, nga mw’otwalidde n’ebintu eby’obutali bwenkanya ebitutuukako era n’engeri gye tuyisibwamu. (Abebbulaniya 4:13) Ate era, Yakuwa atulumirirwa bw’alaba nga tubonaabona. (Isaaya 63:9) Tasobola kukkiriza “kubonaabona, kulumwa” oba ekintu ekirala kyonna
Okusonyiwa tekuba kuwagira nsobi. Bwe tusonyiwa abo ababa batukoze ekibi, tekitegeeza nti tubuusa amaaso ebikolwa byabwe oba nti tubiwagira. Kijjukire nti Yakuwa tawagira bikolwa bibi, naye bw’aba n’ensonga kw’asinziira okusonyiwa abantu, abasonyiwa. (Zabbuli 103:12, 13; Kaabakuuku 1:13) Yakuwa bw’atukubiriza okusonyiwa abalala aba ayagala tumukoppe. ‘Tasiba kiruyi mirembe na mirembe.’
Obutasiba kiruyi kiganyula ffe. Mu ngeri ki? Lowooza ku mbeera eno. Singa olonda ejjinja, oboolyawo nga lizitowamuko, kiba kyangu okulikwata mu mukono gwo okumala akaseera katono. Naye watya singa olikwata okumala ekiseera ekiwerako? Oyinza kumala bbanga ki ng’olikutte
“Nnawulira nga Yakuwa Kennyini y’Alinga Ayogera Nange”
Kiki ekyayamba Linda obutasiba kiruyi olw’engeri mukkiriza munne gye yamuyisaamu? Ekimu ku byamuyamba kwe kufumiitiriza ku nsonga eziri mu Bayibuli eziraga obukulu bw’okusonyiwa. (Zabbuli 130:3, 4) Emu ku nsonga Linda ze yafumiitirizaako eri nti, bwe tusonyiwa abalala ne Yakuwa atusonyiwa. (Abeefeso 4:32–5:2) Linda bw’alowooza ku nsonga eyo, agamba nti: “Nnawulira nga Yakuwa kennyini y’alinga ayogera nange.”
Oluvannyuma lw’ekiseera, Linda yalekera awo okusiba ekiruyi. Yasonyiwa mwannyinaffe oyo era kati ba mukwano nnyo. Linda akyaweereza Yakuwa. Ba mukakafu nti Yakuwa ayagala okukuyamba nga bwe yayamba Linda.


text:
Kiriza oba gaana, mwagale oba mukyaawe, naye Danieri Muliika alese ekinkumu ku Buganda era oba oly'aawo atutemedde oluwenda okw'ejja mu buwambe! Ekiwandiiko kye yakwaasa Kabaka Muwenda Mutebi II ku bwaalese embeera ya Buganda (State of The Nation) kikino wansi nga si kikyuusemu.

----------- KIWANDIIKO KITANDIKIRA WANSI -------------
Eri
Ssabasajja Kabaka Wa Buganda
Mu Lubiri e Bbanda Kyaddondo
Mmengo- Bulange
10 Mukutulansanja, 2007
Gusiinze Ssabasajja,
Ensonga: Buganda Weyimiridde
Okuzzaayo Ddamula Eri Ssabasajja Kabaka Wa Buganda
Ennyanjula
Ssabasajja olunaku lwewankwasa Ddamula, nafuna okusomoozebwa okutabangawo mu bulamu bwange, era nasalawo bino:
- Okuwereza n`okukolerera ensi yaffe ebbanga lyonna ery`obulamu bwange,
- Obutakutiririranga era okuba omuvumu munkwaata y`ebintu by`obwakabaka bwa Buganda.
- Okubuliranga amazima ngasikulimba oba okugezako okubulira ebyo byensubira nti byewandyagade owulire newankubadde nga biyinza okusuula oba okusuula obwakabaka mu katyabaga,
- Obuttattiranga kuliiso oba okutiitiibya omuntu yenna alabika nti takolerera Buganda oba alubiriira ebibye kububwe naye ate nga yerimbise mukukolerera Buganda,
- Okuba omwesimbu eri benkulembera ne benkola nabo kibasobozese okumanyiranga ddala wa wetuba tuyimiride kunsonga ez`enjawulo.
- Obutawagira oba okwekobaana mungeri yonna n`omuntu akotogera oba akozesebwa okukotogera Buganda, naddala mubugenderevu.
(Ku bigendererwa by`alipoota )
Ssabasajja, newakubadde nti nze safuna mukisa kuwebwa alipoota nganyingira mu office nga Katikkiro, mpulidde nga nteekwa okuwandiika alipoota olw`ensonga enkulu nyingi nga mwemuli nezino wamanga;
1. Ebintu ebikulu bisaanye biwandiikibwenga bireme kwerabirwa era bisobozese n`abalibaawo oluvanyuma okubimanya obulungi nga tebabiwulira mu ngero.
2. Aba akuwadde obuvunanyizibwa kigwanidde awebwe alipoota kimusobozese okumanya obulungi byoba okoze nobimaliriza, byotandiseeko nobikomya mu kubo, ebigaanye n`ensonga ebiganyisiza, awamu nebyobadde tonatandikako naye nga bibade mu nteekateeka.
3. Mubukulembeze tujja netugenda naye ate nga bingi byetuba tukolako biba bikyetaaga okutwaala mu maaso, n`olwekyo kiyamba nnyo oyo aba akuddidde mu bigere okumanya wooba okomye asobole okufuna watandikira obulungi.
4. Okuziimba tekukoma (The road to the future is always under construction), n`olwekyo obuwandiike kunsonga ezenjawulo kikulu nnyo mukuzimba Buganda oba ensi n`ebitongole ebirala.
5. Ebintu ebitali mu buwandiike byangu okubuzabuzibwa.
Bwentyo, Ssabasajja, mpandiise alipoota eno, nsobole okumanyisa, mu butongole, ebintu byetukoze mu banga lyembade Katikkiro, ebitandikiddwako naye nga tebinaggwa, ebisigadde mu nteekateeka nebyendabye nga birina okukolwako mu kuzimba Obwakabaka bwa Buganda.
Bwe wali oggulawo Olutuula lw’Olukiiko lwa Buganda olw’Omulundi ogwe 14 nga 30 Gatonnya 2006, ate lwe lwasookera ddala mu bukulembeze bwange nga Katikkiro wa Buganda, wagamba nti “Buganda Yali mu Masaŋŋanzira” Mu bufunze, okwogerakwo eri Obuganda kwali bwe kuti; “Buganda eri mu masaŋŋanzira. Okuva mu 1900, tubadde twagala kuteesa ne tukkanya ne Bannaffe ne tubeera nabo. Naye oluusi enkyukakyuka zituleetera okusika omuguwa. Ekyukakyuka tezirina kutuggyako bya buwangwa na nnono zaffe nga zigezaako okubitta. Ennono zibadde musingi gwa nkulakulana. Tusaba Katikkiro okukuuma ennono n’okuwuliriza amaloboozi g’abantu baffe abali mu nyiike. Ku By’obulamu n’Embeera era n’Enkulakulana mu Bantu bo mu Buganda wagamba bw’oti “Buganda eyagala abantu baayo, balye, bambale era basule bulungi n’okusomesa abaana. Tetwagala muvubuka atamanyi kusoma na kuwandiika. Twagala tubateerewo amatendekero g’ebyemikono.” Ku nsonga z’obutonde bw’ensi , Beene walaga okutya nti Buganda yali eyolekedde obwavu n’okufuuka e Ddungu. Wasaba abakulembeze okuzzaawo Buganda etonyamu enkuba nga bakubiriza abantu ng’abantu bafunirwa kye baggyamu ensimbi.
Mu kutegeera kwange Ssabasajja, nakitwala nti guno gwe mugugu gwe wali ontisse okulaba nti Obuganda mbuggya mu “masaŋŋanzira” kubanga nzijukira bulungi nti nga 21 Gatonnya 2006, bwe wali onkwasa Ddamula, waŋŋamba bwoti nti “….Owange Muliika, nkukwasa Ddamula ono nga nkwawulira ku buyinza bwange ogende onfugireko Obuganda, …Anaakujemeranga anaabanga ajeemedde nze..” N’olwekyo nalina obwesige nti Baminisita abaali bampereddwa, baali bagenda kunnyamba mu buli ngeri yonna esoboka, okulaba nti Buganda eggyibwa mu “masaŋŋanzira” mwe nagisaanga
Mu kunonyereza kwange ku bizibu bya Buganda mw’etubidde, nkizudde nti ebizibu byetoolorera ku nsonga z’ebyobufuzi. Buganda we yabeerera Obulungi mu by’enfuna, yali efugirwa ku Musingi gwa FEDERO. N’olwekyo kyali kyetaagisa okusooka okumala okugonjoola ensonga ezikwata ku FEDERO, kubanga mwe muli ensonga z’ettaka. Ssabasajja, teri kiyinza kukolebwa ne kitereera ng’ensonga z’ettaka tezimaze kutereezebwa kubanga ebyobugagga byesigamye ku ttaka.
Okugeza, eby’obulimi, obulunzi, obuvubi okusima eby’obugagga eby’omu ttaka ne kalonda yenna akwata ku by’enfuna, ettaka kye kisumuluzo kyabyo byonna.
Okusinziira ku katabo akayitibwa; “BUGANDA THE FEDERAL STATE” akawandiikibwa Mw. Apolo NSIBAMBI (ono nno Kati y’e Prime Minister wa Uganda) nga mu kiseera ekyo yali akyasoma bya nfuna mu Makerere University College ne munne Henry KYEYUNE eyali Education Officer mu Gavumenti ya Ssabasajja Kabaka era ne kafulumizibwa mu mwaka gwa 1962; yalaga nti enkola ey’okuteekawo obwa nannyini ku ttaka, kyayamba nnyo Buganda okusinga ebitundu ebirala ebya Uganda. Mu mwaka ogwo ogwa 1962, Buganda yafuna obukadde bwa Paunda za Bungereza (UK. Sterl. ₤) 12.7M. Song’ate Busoga n’ebitundu eby’obuvanjuba, baali baakubiri, nga bbo baafuna obukadde (UK. Sterl. ₤) 10.57M. Ensimbi zino ezisinga obungi zaava mu bya bulimi oba n’ebintu Ebirala ebikwatagana obutereevu ne ttaka.
Eky’okuyiga ekiri mu kino kiri nti Buganda okusobola okwekulakulanya mu by’enfuna, olutalo olusooka lubadde lwa kutereeza nsonga z’ettaka erya Kabaka n’erya Buganda Land Board. N’olwekyo, Ssabasajja mbadde mu Lutalo olw’okulwana nsobole okufuna ebyapa bya Mmengo bingi, ng’omwo mwemuli nga bino ebyokulabirako;
(i) Ebyapa by’emyalo: ogwe Ssenyi, Katosi ne Kiyindi mu Kyaggwe
(ii) Ekyapa ky’Embuga ya Pokino e Masaka mu Buddu ne
(iii) Ebyapa Ebirala 150 ebiwerako mayiro (sq) z’ettaka 100 e Kyaggwe
Naye nno Ssabasajja olutalo luno 0lw’okununula ettaka lya Buganda lunviiriddemu obulabe bungi nnyo olw’abantu abali mu kunyaga ettaka okujjanga gy’oli entakera ne banjogerako ebigambo ebinkyayisizza. Naye nze nenemera ku kyembaddeko ku lw’obulungi bwa Buganda. Okutuusa ku ssaawa yange esembyeyo nga Katikkiro wa Buganda sikwabulidde wadde okutiririra ekiseera ekyo kyonna. Olutalo lw’ettaka mu Buganda lukyali lunene ddala kubanga kati waliwo olukwe olwakoleddwa akakiiko aka National Land policy olw’okunyaga ettaka lya Buganda nga baggyawo ettaka lya Mailo-Land.
Mbadde nesibye nnyo ku kigambo ky’ettaka olw’ensonga zino wammanga zenzudde nti nkulu nnyo eri Obuganda;
(i) Ettaka lye likuuma Obwakabaka bwa Buganda kubanga Kabaka ye Ssabataka, ate Abataka be balina ettaka. N’olwekyo awatali ttaka tewaba Bwakabaka bwa Buganda.
(ii) Okukugira Abaganda obuteetundako ttaka baleme okufuuka emmomboze gye bujja.
(iii) Okukuuma obutonde bw’ensi ng’abantu bakubirizibwa obutatema bibira ate n’okusimba emiti olw’okutangira eddungu
(iv) Okukuuma ensi yaffe Buganda nga bajjajjaffe bwe baagikuuma naffe ne tusobola okugisanga nga nsi nnungi
N’Olwekyo, alipoota eno ebigendererwa byayo biri mwenda era bye bino:
(1) Okulongoosa eby’obukulembeze bwa Buganda ng’Abaganda balwanirira FEDERO
(2) Okulwanirira ettaka lya Kabaka n’erya Buganda lireme okubbibwa
(3) Okutandikawo emirimu egiyingiza ensimbi mu Bwakabaka bwa Buganda
(4) Okulaga bye nsobodde okutuukiriza mu bbanga lino ery’Emyezi e kkumi n’essatu gye maze nga nkola nga Katikkiro wa Buganda.
(5) Okulaga ebinnemye okutuukiriza n’ensonga ezinnemesezza
(6) Okuteekawo enkola ennyanjulukufu ey’okulondoola ennyingiza n’enkozesa ya sente mu Bwakabaka bwa Buganda ngoggyeeko Enkuluze ya Kabaka
(7) Okulaga amakubo Buganda ge yandikutte okusobola okubeerawo
(8) Okutandikawo enkola eya Bakattikiro ba Buganda okukolanga alipoota eneeyambanga abanaabanga baddidde mu bigere okusobola okufuna empangi kwe banaatandikiranga. Nze bwenali ntandika omulimu guno, Ssabasajja, saafuna alipoota kuva eri munnange gwenaddira mu bigere. Enkola ng’eno ejja kusobozesaanga azze mu bigere by’avuddewo okufuna empangi kw’anaatandikiranga emirimu gye. Naye mbadde ntambulira ku mulamwa ggwa Ssabasajja gwe waleeta ng’oggulawo Olukiiko lwa Buganda “masaŋŋanzira.” N’olwekyo nga nsinziira ku mulamwa ogwo, mbadde ntema empenda eziggya Buganda mu “masaŋŋanzira”.
(9) Okuteekawo ekiwandiiko ekitongole mu Bwakabaka bwa Buganda, abakola emirimu gy’okunoonyereza kyebanaasobola okujjuliza mu kunoonyereza kwabwe ku bbanga lye mbadde nga mpeereza nga Katikkiro wa nnyaffe Buganda.
Kansooke Okwebaza
Ssabasajja, nga ssineeyongerayo mu maaso kimu ku kimu mw’ebyo byensengese waggulu, kansooke okukwebaza olw’okusiima n’onnonda okubeera Kamalabyonna wa Buganda era Kabaka ow’Ebweru nga bwekimannyiddwa Obulungi okuva edda n’edda mu nnono za Buganda. Neeyanzizza nnyo neeyanzege. Kino mu Bulamu bwange kibadde kintu kya ttendo nnyo. Okubeera ng’omusaale wa Ssabasajja Kabaka Bbafe Ow’Okuntikko mu Buganda. Mu nteekateeka z’enfuga yaffe mu Nsi yaffe Buganda tewali nate kitiibwa kirala kiri waggulu w’ekyo okuggyako ekifo kyo kyokka ggwe Bbaffe Ssabasajja Kabaka wa Buganda.
Obweyamo Bwange – Enteekateeka Yange mu Biimpimpi
Gusinze Ssabasajja,
Bwe wamala okunkwasa Ddamula wa Buganda, neeyama okutuukiriza ebintu bino wammanga mu Lukiiko Olwatuula nga ennaku z’Omwezi 30 Gantonnya 2006;
(a) Ekisooka, neeyama okubeera omuweerezaawo eri Obuganda ow’Amazima era ajja okwongera okukuweesa ekitiibwa nga nyweza Obwakabaka bwa Buganda ku mulembe Omutebi guno.
(b) Nategeeza mu maaso g’abaaliwo nti; ekizibu ekisiinga obukulu mu Buganda kwekumalawo obutategeeragana wakati wa Gavumenti ya Wakati (Central Gavumenti) n’Obwakabaka bwa Buganda ku nfuga ya Federo Obuganda gyebwettanira era gyebwasaba eddizibwe mu Ssemateeka wa Uganda.
(c) Nga kino Kituukirizibwa olwo ekizibu ekisiinga okuluma abantu ba Buganda eky’okwemalako Obwavu era ne wenviiridde ku bwa Kamalabyonna bwa Buganda obukyali obulungi ennyo eri abantu baffe bonna mu bitundu bya Buganda
(d) Okuleetawo enfuga ennuŋŋamu mu Buganda nga nsookera ku okugonjoola era n’okutereeza ebizibu ebiri ku Kitebe ky’obufuzi bwaffe ekikulu wano mu Bulange e Mmengo. Ng’ekyo ate kye kijja okuyamba okutereeza obufuzi bwaffe ku mitendero gyonna egy’enfuga y’Obwakabaka bwa Buganda nga bwe bulambikiddwa obulungi mu nnono zaffe Buganda okubisaamu entandikwa (organization structure)
(e) Okutema empenda Buganda mweyinza okuyita okutumbula eby’enfuna yaayo nga tusookera ku kutunuulira ebyo byetulina n’engeri gyebiyiinza okulongoosebwamu bisobole okusikiriza abeesobola mu by’ensinbi abali wano mu Uganda naabo abali ebweru okuteekamu ensimbi ez’entandikwa (to induce initial local and foreign investment drive)
(f) Okwongera okunyweeza enkolagana ennungi eyaliwo era n’okugyongeramu amaanyi wakati wa Buganda n’ebitundu bya Uganda ebirala byonna; ebyo ebirimu abafuzi ab’ensikirano ne gyebatali
(g) Okuzza Obwakabaka eri abantu ba Buganda nga baddamu okweyunira ebirungi ebitegekebwa ku musingi gwa Bulungibwansi okuviira ddala ku Kyalo, Muluka, Ggombolola Okutuuka ku Ssaza.
(h) Okwongera amaanyi mu kawefube w’okukulaakulanya emiti emito egya Buganda. Kino nga kitegeeza okwongera amaanyi mu byenjigiriza mu Bwakabaka bwa Buganda. Kino nga kitwaliramu n’okukulaakulannya amatendekero g’Ebyemikono wamu ne Ssettendekero (Muteesa I –Royal University of Technology).
Ssabasajja ebyo by’ebimu ku bintu nze wamu ne bannange byetubaddeko ng’entandikwa mu mulimu guno ow’Ekitiibwa gwe wantikka. Nalaba nga bino byali era bikyali bikulu nnyo. Ssiima nkutegeeze ebidadde mu bbanga lino eriyise ery’emyezi ekkumi n’essatu gyembadde Katikkiro wa Buganda
(i) Byenasaanga e Mmengo mu Bulange wamu ne mu Bwakabaka bwa Buganda bwonna okutwalira awamu
(ii) Byensobodde okutuukako(okukola ne mmaliriza)
(iii) Ebitasobose n’ensonga lwaki tebigenze bulungi ne
(iv) Bye mbadde nteekateeka okukola wentuuse ku buli kimu mu bbanga
(v) Endowooza yange ku byendabye mu myezi ekkumi n’essatu gyembadde Katikkiro wo naddala ebizibu ne ddagala lyabyo
Ekigendererwa ky’Ekiwandiiko Kino
Okuva edda n’edda mu mpisa zaffe ez’Abaganda kiba kisaanidde okuzzayo obuvunanyizibwa nga buno, eri omuntu oyo eyabukuwa ng’ekiseera kituuse abw’eddize oba okubuwa omulala, abadde n’obuvunanyizibwa ng’obwo ateekeddwa Okuwoza Olutabaalo. Ssabasajja; nange ka ndukuviire ku ntono.
Kino mu nfuga ya Buganda kibeera kiyamba okwongera okumanyisa abaliddawo ebyafaayo mu kiseera ky’Obwa Katikkiro bwa Daniel Muliika ku Mulembe Omutebi II wakati wa Ntenvu 2006 ne Mukutulansanja 2007 (historical landmark).
Mu ngeri y’emu kijja kuwa bannaffe bonna abaagala okumanya ebifa mu bufuzi bwaffe wano e Mmengo okufuna eby’okulabirako naddala abo abali mu Buganda wamu ne Bannansi bannaffe bonna abali ebweru wa Buganda ne Uganda, Abasinga bemanyi nti baagala nnyo okukwatira awamu naffe abali mu nsi yattu mu kuvvuunuka ebizibu byonna
byetulimu ebifa ku nkulaakulana yaffe (informative documentation of the state of affairs in Buganda during my period as the Katikkiro of Buganda).
Ate, kiba kigasa mu kuwa addawo endowooza anatandikira wa? Atandikira ku kiki? Anaatandiika atya? Anaatandika n’ani? (way forward). Ekirungi, mu Bwakabaka bwa Buganda enkyukakyuka nga zino kubanga zigwawo mu mbeera ya mirembe (peaceful transformation of responsibilities/leadership) era kyetwalyagalizza ne Uganda yonna ekkirize okuteeka mu nkola kubanga kiyamba addawo okwenyweza obulungi mu milimo nga bwaba yetegese okuluŋŋamya emirimu gye.
Mu ngeri y’emu njagadde ekiwandiiko kino kibe nga kiwa ekifaannyi, nze kyenzudde nga kye kituufu eky’embeera Buganda mweri mu kiseera kino mu by’obufuzi, eby’enfuna wamu n’embeera y’obulamu bw’Abantu okutwalira awamu (state of political, social and economic affairs in Buganda and to a large extent in the entire Uganda Nation as whole)
Bye Nnasanga e Mmengo-Bulange
Mu bimu ku bintu ebyali byeraliikiriza ennyo byennasanga e Mmengo mu Bulange bye bino;
(a) Tewaali ntegeka nnuŋŋamu na mateeka matuufu gafuga enzirukanya ya mirimu wadde budde ki abakozi bwebalina okutuukirako era n’okunnyukirako ku mirimu gyabwe kubanga nabuli gunogujwa tewali Kitongole kivunaanyizibwa ku mbeera y’Abakozi (personnel and welfare Department). Kino nno kyaneewunyisa nnyo nga nze eyali amaze emyaka egiwerako nga ndi mukulembeze mu bibiina ebifuga enteekateeka n’obulungi bw’Abakozi (trade unions)
(b) Tewaali ntegeka yonna erambika milimu gya buli kitongole (Ministry)
(c) Tewaali ntegeka yonna eraga bulungi makubo gayitibwamu kufuna nsimbi wadde okulaga obulungi ensaasaanya y’ensimbi ezo eziba ziyingidde mu ggwanika e Mmengo
(d) Ekitongole ekikulu ennyo ekifuga ettaka Buganda lyeyaddizibwa ekya Buganda Land Board (BLB) tekyalina nkola nnuŋŋamu era ngeri gyekikolamu emirimu gyakyo wadde okubeera n’ekifo ekisaana wekikuumira ebintu ebifa ku ttaka lino nga bwekyali edda era bwekiteekeddwa okubeera mu nsi yonna. Anti ebikwata ku ttaka byo kwe byetoloolera
(e) Tewaali Ntegeka yonna erambika bulungi nkola ki egobererwa okutemera Buganda amakubo mwesobolera okuyitira okufuna emikutu egivaamu ensimbi era mweyinza okuyita okutuuka kw’abo abagaba obuyambi mu bitongole ebitali bimu mu Uganda ne mu nsi endala
(f) Tewaali ngeri nnuŋŋamu Baminisita gyebayiinza kutuukirimu Ssabasajja Kabaka awamu era n’okukubaganyiza awamu ebirowoozo ku nsonga za Buganda. Kino nno kyaleetawo eŋŋambo okuyitiŋana nga abo abalina omukisa okutuukirira Kabaka bakonjera bannabwe.
(g) Tewali nteekateeka ya mbalirira yansimbi bagyeti (budget) ye ggwanika nnuŋŋamu mu Bwakabaka bwa Buganda. Embalirira (budget) yeggwanika yakolebwanga nga n’amakubo agavaamu ssente gali mu nkukutu era nga gasigala gakyaama eri Katikkiro n’akakiiko akafuzi (cabinet) omulimu guno tekagwenyigiddmu
Amangu ddala nga nakatuuka e Mmengo natandikirawo okunoonyeza ebizibu bino eddagala era wenviirideyo ng’ebimu ku byo bigoonjoddwa ate ebitannaba kugojoolwa nga ebizibu ebibiremesezza nabyo byonna biri mu lwatu era bisobola okunoonyezebwa eddagala netuvvuunuka.
Byensobodde Okutuukako
Ssabasajja ssiima, mpite mw’ebyo bye nnenyumirizaamu ebituukiddwako e Mmengo.
(1) Enfuga ya Federo mu Buganda
Wewannondera okubeera Katikkiro ekyali ekikulu ennyo mu Buganda kyali nti, Ekigambo Federo kyaali kifutyankidwa nga Govumenti eya wakati n’abamu ku bakungu abali e Mmengo nga balimba abantu nti abali batagala Regional Tier baba balabye Kabaka mu kamwa.
Kati wenjogerera ne Gavumenti eya wakati ng’eyita mu Local Government Association bamala dda okukakasa nti Regional Tier mbi era nebagiyimiriza okuva Buganda lweyagigaana mbu ng’ate yali ekoleddwa lwa Buganda (soma Bukedde, Lwankubiri July 4, 2006 –olupapula)
Ssabasajja, wenviiridde e Mmengo nga Abaganda bonna basanyufu nti Abakulembeze baabwe e Mmengo bonna bogera olulimi lwe lumu ku nsonga z’enfuga ya Federo mu Bwakabaka bwa Buganda mu Uganda eya wamu. Kino kintu kikulu nnyo eri Obuganda era Ssebo kisaanye kitwalibwe mu maaso bwekityo. Nebwekiba kyetaagisa Buganda okulinda emyaka emirala amakumi abiri naye “ Bwekatarigirya Eribiika Amasumba” ne “Ssosolya Bwatafa Atuuka ku Lyengedde”. Abaganda bbo Federo gyebaasaba gyebagala yokka.
(2) Enteekateeka mu Kununula Ettaka lya Buganda
(a) Gavumenti yange okusooka yakiraba nti kirungi okuwandiisa abali ku ttaka ly’Obwakabaka wonna mu Buganda. Era nga enkola eno essana okuyigiriza buli alina ettaka mu Buganda ne bweriba lya Ssekinoomu. Kino kisobozese okumanya ani, musenze ku ttaka era n’okukugira abamala galigula oba galinyaga nga nnyinilyo tamanyi. Enkola eno eyamba Ssabasajja ne Gavumenti okussawo enkola ennuŋŋamu (policy) engeri y’okukulakulanya ettaka lye oba ery’Obwakabaka.
(b) Okutuukiriza kino, kyetwava tutongoza kampuni ya KK Property Management (KKL) okukola okwetegereza obusobozi bwayo n’oluvannyuma yasalawo okussawo enkola okukola ne walala mu Buganda. KKL ebadde yakamaliriza omulimu guno naye nga sinagwekkenenya omulimu guno. Kampuni eno yali emazze okuweebwa omulimu guno Gavumenti yo gyetwaddira mu bigere ey’Owekitiibwa Mulwanyamuli okugolola mu Buganda yonna. Enjawulo Gavumanti yange gyeyateekawo ng’etongoza Kampuni eno yali bweti;
(c) Twalagira KKL ssente zonna okuzisasulanga mu Ggwanika lya Buganda sso ssi kusalamu zigenda mu Offisi ya Katikkiro nga bwenakisaanga
(d) Era nalagira okuwandiika endagaano (contract) kubanga nga ssatu nga kizibu nnyo okumanya eri munkola entuufu.
Mu bbanga eritassuka myezi mukaaga nga offeesi yange ekolaganira wamu n’Ekitongole kya KKL; bino wammanga bye bimu ku byetusobodde okutuukako;
(3) Ebyapa Ebinunuddwa
Ssabasajja nabino bituukiddwako naye nga bweŋŋambye waggulu nja kufunira alipoota efa ku nsonga eno mu bujjuvu.
Ebyapa bino offeesi ya Katikkiro esobodde okubinunula:
(i) Eky’Omwalo gw’e Katosi Kyaggwe
(ii) Eky’Omwalo gw’e Ssenyi Kyaggwe
(iii) Eky’Omwalo gw’e Kiyindi Kyaggwe
(iv) Eky’Entebbe muBisiro
(v) Eky’e Munnyonyo Kyaddondo
(vi) Ekyapa ekisinga obunene ekiraga ensalo z’Obwakabaka bwa Buganda okuva e Nyenga mu Kyaggwe okutuukira ddala e Kakuuto kumpi n’Ensalo ya Buganda ne Tanganyika
(vii) Ebiziimbe bye yali Buganda Kingdom Technical College (ebadde) Uganda Technical College egeenda okufuuka Muteesa I Royal University of Technology (M1-RUT) mu Masaka Buddu nga Offeesi ya Katikkiro eyambibwako ekitongole kya Uganda Rehabilitation and Development Foundation (URDF) byakwasibwa Buganda nga 8 Gatonnya 2007
(viii) Abakungu mu Kibuga Masaka ne mu Disitulikiti yonna bamaze okukkiriza okutandiika okukola ku ky’okuddiza Buganda Ekyapa kya Ggombolola ya Mituba VI okwaziimbibwa Masaka Township (1924 -1965) okuli ebyalo – Bwala-Kitabaazi, Bukoyolo, Kassajjagirwa, Kigamba, Kijjabwemi, Kimaanya ne Kirumba okuli M1-RUT.
(ix) Ebyapa ebirala 150 bimaze okukyusibwa era bijja kufunika mu bbanga eritali lye wala. Ettaka lino lyonna lisobola okuweza Sukweya mailo 100 (approx. 100sq mls). Ssabasajja, osobola okubirondoola okutuusa ababikolako lwebalibikutusaako. Kubanga ababadde banwanyisa n’okunsimbira amakuuli nga nkola ku byapa ebyo okubikyusa bakyakwetolodde. Ebyapa ebyo bwebiggwa okufuluma n’ebikwasibwa kijja kubeera kizibu eri abo ababadde bakumpanya ettaka ly’Obwakabaka bwa Buganda.
Bbeene ng’osiimye on’ompa omukisa okukuwa olukalala okuli ebikwata ku byapa ebyo byonna kinnakimu mu bujjuvu.
(3) Okutumbula Eby’Enfuna ya Buganda
Obwakabaka bwa Buganda buggaga nnyo. Kubanga bulimu ebintu bingi nnyo ebisobola okukozesebwa abantu ba Buganda nebivaamu ensimbi ezibasobozesa okutumbula embeera zabwe. Ekikulu ekitanateekebwako esiira, kwe kuteekawo enteekateeka ezisobozesa abantu okwekolera obulungi emirimu gyabwe. Guno nno guteekeddwa kubeera mulimu gwa Gavumenti zabwe okubatemera empeenda ezibasobozesa okwongera ku maanyi gabwe. Wano ate wo tubadde tutemye empenda eziwerako mu kutuuka ku kino. Mu bingi byetukozeeko mu bbanga lino ery’emyezi ekumi n’essatu gyokka mwemuli bino wammanga;
(a) Ensimbi Eziva mu Ttaka Lya Kabaka: Bwetulimala okuwandiisa abantu bonna enkalala entuufu zitusobozesa okubanga tuyingiza (UShs 2.5 Billion) buli mweezi mu ggwanika lya Buganda
(b) Enkolagana Ennuŋŋamu n’Ebitongole By’Enkulakulana: Mu Ntegeka eno Offeesi ya Katikkiro ng’eyita mu Kitongole kya Buganda Development Agency (BDA) ekyatondebwawo mu mwaka gwa 2003, empenda eziwerako zikoleddwa. Enkola esooka ebadde ya kuddamu kutereza enkola ya BDA yennyini ebeere nambulukufu ddala. Kino kisobozese abanaasalawo okukolagana ne BDA okugitegeera obulungi. Ebiwandiiko ebiwerera ddala bina (4) ebikwata ku nkyukakyuka zino. Mu ngeri y’emu waliwo Enteekateeka mu Mirimu gy’Ebyenkulakulana (Project Appraisal Plans) eziri mu Buwandiike nga ezissuka mu Nsimbi z’Amerika Obukadde Bibiri Mwataano (US$ 250Million). (1) Eby’Obulimi; Muno mwo Tubadde tweteekateeka okusa enkola y’Okulimisa Tulakita empangise ng’ate tutemyewo amakubo agasobozesa abalimi okuworebwa ensimbi ez’okulimisa ebyuma bino n’okugula ensigo, ebigimusa oba n’eddagala ly’ebirime. (Agricultural Mechanizationl Through Rural Tractor Rural Hire Services With Facilitated Low Interest Credit Schemes for the acquisition of Service and Material Inputs).,
(2) Obuvubi n’Enkulakulanya y’Entambula ku Nyanja: Nga tutandikira ku Nyanja Nalubaale (Lake Victoria) nga mu kino mulimu n’okuddabiriza era n’okukuuma obutonde bw’Ensi yaffe (Buganda Fisheries Integrated Scheme).
(3) Eby’Ensitula (entambuza) y’Abantu n’abantu mu bibuga ne mu Byalo bya Buganda (Improvement of Urban and Rural Transportation of Passengers, Goods and Services) ne
(4) Eyo efa kukuuma Obutonde bwa Buganda nga tutandikira mu kuyonja ebibuga byaffe era nga tukola entegeka ennungi ey’Okuyoola Kasasiro nga Tumutwala mu Bitundu bye tubadde tumaze okuteekateeka alyoke akolebwemu amasanyalaze {Environment Protection through Modern Garbage (urban refuse) Assortment, Collection and Transportation to Recycling Plants for Transformation into Natural Energy Supply}. Abakugu bamala dda okukimanya wakati w’omwaka gwa 1998 n’ogwa 2001, nti ku buli Kilogulamu 100 (kg) ez’ebisasiro ebiri mu Kampala, Kilogulamu 90 (kg) zisobola okwokebwa ne zivaamu amaanyi agasobola okukozesebwa (thermal power) mu kukola amasannyalaze (electricity). Mu ntekateeka zino zonna tewali wetwali tutuuse netubuuzibwa wa gyetunajja ensimbi ez’okukola bino byonna mu Buganda. Wabula ekikulu kyebatusaba kwekusooka okulambulula enkola ya BDA ebeere nuŋŋamu bulungi nga abagala okukolagana naffe basobola okugiyisaamu ensimbi zetuba twetaaga ng’Entandikwa {Initial Local and/or Foreign Capital Incentives (inputs)}
Okutuuka ku bino byonna Offeesi ya Katikkiro ne BDA zasooka kuteekateeka kiwandiiko ekyatumibwa BDA Concept Paper on Investment. Kino kyali kisaale mu kukakasa bannaffe betwasaanga mu Bungereza lwetwakyalayo nti wamma Buganda neetegefu bulungi okuteeka enkola yayo ku mutindo gw’Ensi yonna. Twebaza bannaffe aba Overseas Promotions and Marketing (OPM) Consulting abe Lauscha mu Budaaki (Germany) olw’Emirimu gyebabadde batukoledde mu Nteekateeka zino eza BDA. Era okwo kwoteeka n’okukola ku Nteekateeka ez’Ebiwandiiko ebyo byonna.
Bannaffe bangi abali mu mawanga agatali gamu nga bali mu bibiina byabwe byebaatondawo ng’Abaganda era ne Bannaabwe abalala beetegefu okutweyungako mu kawefube ono. Kyebetaaga kwe kumanya nti eno ewaffe buli kimu kyebakola kirambulukufu bulungi. Ate nga obwo bwe bukyali obunafu bwaffe obusiinga obukulu wano ewaffe e Mmengo.
Okusitula Eby’Obuwangwa Bwaffe: Ekintu ekikulu ennyo kyembadde ntandise okussaako essira kwe kutandikawo enkola enesobozesa ebifo byaffe ebikulu eby’Obuwangwa bwa Buganda okuyoyotebwa era ne bituuka ku mutindo ogubisobozesa okubeera eby’okulabirako era n’okuyiga eri abaana baffe ab’ensangi zino. Ate mu ngeri y’emu nebisobola okusikiriza abalambuzi abanaleeta ku nsimbi ez’okubirabirira era n’okwongera okubikulaakulanya. Buganda y’emu ku ensi entono ddala ezikyasigazizza Obwakabaka obw’ensikirano obussusa mu myaka olwenda (900) kasooka Jjajjaffe Ssekabaka Kintu asiimba amakanda mu Buganda. Olwo nno bw’ogattako emyaka emirala egya Bajjajjaffe abasooka olaba nti Buganda ate nkulu nnyo. Lwaki bino tebisobola kussibwako ssira? Tewali nsonga ndala yonna okuggyako obulagajjavu n’obulyake obukyali wano ewaffe e Mmengo.
Tubadde mu ntegeka ey’okukuŋŋanya ebyo byonna ebifa ku bifo bino nga tutandikira ku Masiro ge Kasubi Nabulagala. Mu ngeri y’emu era okunoonyereza ku mbeera Amasiro amalala gye galimu nayo ebadde egenda mu maaso. Wabula wabaddewo bingi ebibadde bisasamaza naddala ebifa ku ttaka ly’Amasiro agatali gamu. Erimu lirabika nga lyatundibwa abamu ku bakungu abali mu Buganda Land Board. Kino mbadde nja kukikwanjulira mu bbanga eritali lyewala. Era bw’olimpa omukisa oggwo ndikutuusaako byetubadde twakazuulako ku bifa ku bubbi buno.
Ettaka lino lyonna n’eby’Obuwangwa ebiriko bwe byalimaze okukuŋŋanyizibwa ne tulyoka tuwa embalirira entuufu ey’ebyetaagisa okukola omulimu guno.
Wano nsaba nkutuuseeko amawulire amaluungi agafa ku Lubiri Lwa Ssabasajja Kabaka olwe Nkoni mu Ggombolola ya Bukoto mu Ssaza lyo erye Buddu. Bannabuddu ab’eggattira mu kibiina kya CBS-Fans Club babadde bayooyota Olubiri lwo luno.Era bampiita ne nambula omulimu guno ku Lwokusooka nga 12 Mukutulansanja 2007. Ssiima nkwanjulire nti okulambula kuno okwantuusa ne Ku biziimbe ebigenda okubeeramu e Ssetendekero Muteesa I Royal University of Technology (MI-RUT), kwandaga nti Bannabuddu mu mirimu gino egy’okuyoyota ebifo by’Obwakabaka bwa Buganda ate bbo ndowooza bakyatusoolobyeko era tulina okubayigirako. Mu Lubiri e Nkoni nayo waliyo ebikyetaagisa okutunulamu bingi ddala. Ebikola n’ebikozesebwa bingi Banna-CBS-Fans Club tenanabifuna. Kyetaagisa okubakwatirako bongere okunyweza omulimu guno ogw’ettendo. Wabula omulimu gwebaakakolako guzzamu amaanyi.
Ku Ttendekero twebaza bannaffe aba URDF n’Akakiiko akekiseera akakoze ennyo okuyoyota MI-RUT mu buzibu obwenkanidde awo. Eby’etaago bya bano ebiri mu bwangu, Ssabasajja, mbikuteredde mu Katabo kano kentadde ku Kiwandiiko kino wammanga.
Eby’Enjigiriza, Emirimu n’Abavubuka: Ku Lunaku lw’Ameefuga ga Uganda ku Lwokubiri nga 9 Mulukusabitungotungo 1962 (Tuesday 9th October 1962) Buganda kye kitundu kya Uganda ekyali kisiingamu abantu abali babanguddwaako mu masomero agatali gamu. Kino bwekyali ng’ottwaliddemu n’ensi z’Obuvanjuba bwa Afrika zonna (all East African Countries of the time, namely; Kenya, Tanzania and Uganda). Mu kiseera kino Buganda ndowooza kye kitundu ekisiingamu abaana abatasobola kugenda mu masomero. Kino kivudde ku bwavu obwaleteebwa enfuga embi n’entalo ezaataagula Buganda era nga nazo zaava ku nfuga mbi.
Bino Okubyogerako obwogezi kyokka tekisobola kuyamba Buganda. Tubadde n’entegeka okwongera amaanyi mu masomero gaffe agali mu ntegeka y’Obwakabaka bwa Buganda. Okunoonyereza ennyo era n’Okufuna ebituufu ebifa ku nzirukanya yaago. Omutindo n’amakubo amatuufu ag’okwongera amaanyi mu Bantu ba Buganda okujjumbira Omulanga gwa Ssabasajja Kabaka okuddukirira abaana abateesobola mu Buganda. Kino nga kiva mu kussaawo enkola ennambulukufu mu kugaba obuyambi buno erimu okwetabamu abakulembeze okuviira ddala ku Mutongole ku Kyalo okutuukira ddala ku Ssaza. Ekyo kiyambe okufuna ebituufu ebifa ku mbeera z’abo abateesobola era n’engeri gyebaliyambiddwaamu okuva mu mbeera ezo basobole okuweerera abaana baabwe (Family Status Data Bank). Buganda yo esigale kw’abo bokka abateesobolerako ddaala.
Mu nteekateka eno, tusobodde okukola entegeka ezisooka okusobozesa Ssetendekero wa Muteesa I-Royal University of Technology okutandika mu bwangu.
Mu nteekateeka ennuŋŋamu ezifa ku kutumbula eby’enjigiriza, twasokera ku kutereeza nyingiza na nfulumya ya masomero aga Gavumenti ya Buganda. Kino kibadde kisookedde mu ssomero lya Kabaka erya Lubiri Secondary School. Twalondesa akakiiko akafuzi akapya, era enkola nekyuuka. Mu Konoonyereza kuno kyawaliriza ne yali Omukulu w’esomero eryo okulekulira yekka. Mu Kissera ekitali kya wala, Lubiri S S esobdde n’okuba nga essasula ebisale eby’obusuulu bwa Ssabasajja Kabaka. Kino kibadde kirudde okubeerawo.
Amangu ddala nga ntuuse e Mmengo nakolagana ne Minisitule y’Ebyenteekateeka mu by’Enfuna (Planning and economic Development) ne tuteekewo enkola ennambulukufu eneesobozesa Gavumenti ya Buganda okumanya ebifa ku baana baffe abaakamaliriza n’abo bonna abamala edda okutendekebwa nga tebanafuna mirimu (Buganda Youth Data Bank on Skills and Employment). Kino kyali kyangu kubanga Baminisita bombi mu Minisitule eno Ow’ekitiibwa Mohamood E.Z. Thobani n’Owekitiibwa Rajani Taylor bava mu Bannamakolero. Ssiima nkutegeeze nga nange bwemmaze ebiseera ebingi mu bibiina eby’okulwanirira eddembe ly’Abakozi twasobola bulungi okukwatagana ku nsonga eno. Twaggulawo Job-Center mu Kiziimbe Ow’Ekitiibwa Mohamood Thobani kyeyatwaziika ne tukikwasa Minisitule y’Abavubuka. Mu Kusooka kino kyajjumbirwa bulungi. Wabula ate Obulyake obwawulikikira mu Kitongole ky’Abavubuka wano e Mmengo bwamalamu abaana baffe amaanyi. Nsuubira nga wategekeddwawo enkola ennungi era n’okugolola ensobi ezalabikawo ekintu kino kijja kutuyamba okumannya ebifa ku ba Musaayimuto baffe. Awo nno tubateeketeekere bulungi nga tumanyi bulungi ebibafaako. Eno y’Entegeka esobola okuyamba mu nkulakulana naddala nga twetaaga okumanya obutuufu ku bifa ku baawereza (abakozi) mu Buganda (skills, capacity quality and improvement). Eyo ebadde ntegeka egenderera okumanya, okukozesa n’okutumbula obuyigirize n’ebitone ebiri mu ba Musayimuto baffe.
Mu ntegegeka eno mwalimu okunoonyeza abaana baffe emirimu mu Uganda n’ebweru nga tusinziira ku bifa ku buyigirize bwabwe era n’ebitone byabwe. Omuvubuka yenna ng’amaze okufuna omilumu ng’ayita mu Job Center, yali ateekeddwa okuwa obweyamo nti alisasula wakati w’ebitundu 10 ne 30% okuva ku musala gwe okumala ebbanga lya myezi esatu. Ate nga wategekeddwawo entegeka y’omuntu yenna aba akizudde nti kituufu okusasula omugabo mu Ntegeka eyali egeenda okubeera mu Job Center eya Unemployement Support/Benefits ez’abo abalyenyigidde mu nkola eno ey’okussawo ensako. Eno yeyalisobozeseza abavubuka baffe ababa bavudde ku mirimu olw’embeera eteebereka okuyambibwa mu biseera byebaba banoonya emirimu. Engeri nga eya Unemployment Support Service ng’eyita mu nteegeka y’emu. Akwata empola atuuka wala. Eno yalibadde ntandikwa ntuufu mu kiseera kino ekizibu mu kufunira abaana baffe abamaze okutendekebwa emirimu.
Obutale bwa Gavumenti ya Buganda nabwo tubadde tubukoledde entegeka ennuŋŋamu. Wenafuukira Katikkiro, nasaanga abasuubuzi mu butale Bwaffe bwonna tebukyasasula mpooza. Kino kyali kiragiro ekyali kivudde awa Pulezidenti wa Uganda. Twasalawo tuyingire mu ntesegannya ne Gavumenti ya Wakati. Era netukkaanya bulungi. Wempandiikira bino nga abantu baffe bonna abasuubulira mu butale Bwaffe bawa bulungi empooza. Ekyo kyafuuka kya kulabirabo eri Obutale bwonna. Kati n’obwa Gavumenti ya wakati nabwo buwooza.
(a) Okuza Obwakabaka eri abantu: Ssiima Nkwanjulire engeri enkola yaffe
bwebadde ezzizayo Obwakabaka bwo ku buli mutendero gwonna gy’ebulina obwagaazi mu Buganda. Kino kintu kikulu nnyo. Abantu bo balina ennyonta nnyingi okulaba nga ebintu ebikolebwa Obwakabaka bwa Buganda biviira ddala ku musingi ogwa wansi ddala. Enkolagana gyetulabye naddala mu nteekateeka z’okusimbira Regional Tier Ekkuli ziraga lwatu abantu ba Buganda engeri gyebagalamu okwetaba mu buli kintu ekikulemberwa obufuzi bwa Ssabasajja Kabaka. Kubanga guno gwokka gwe muwatwa ogubadde gukyasigaddewo mu Buganda ogulimu esuubi ate ogubaggata bonna awatali kusosola mu zikiriza mju ddiini, bibiina bya bufuzi oba mawanga agatali gamu.
Mu mbeera eno Buganda mweri kati kyetaagisa abantu ba Buganda buli kaseera bamanye Buganda Weyimiridde ku nsonga zonna ezibakwatatako. Naddala ez’ekwasa ku nkulakulana zabwe. Kino kijja kubeera kyangu ssinga empisa ey’okulowooza nti abantu amannyiddwa era abasobola okutuuka mu Bulange be bokka ababeera abawereza ba Ssabasajja Kabaka abatuufu. Mu kutuukiriza kino mbadde netoolorera ku kusa amanyi mu nkola y’ebibiina eby’Obweggasi mu mu bitundu ebitali bimu mu Buganda. Bino birina kubeera ebyo byokka ebirina ababikulembera nga basangibwa era bakolera mu bituundu ebyo ebibiina mwebiri. Ssi bino eby’omu Nsawo (Briefcase Cooperative Societies). Mu nfuga eno ekyali ey’Ekippooli (oba eya Katogo) bino bijja kuyamba okukuunga abantu bo mu kwenyigira mu nkulaakulana za Buluungibwansi ezitali zimu.
Ku kino, bonna bennatuulirira bakusaba ossiime ebiseera byo ebisiinga obimalirenga mu kutalaaga ebitundu bya Bugada ebitali bimu. Ssi ku mikolo giriko abo bokka bannekedde mu makaanzu wabula n’okugezaako okubakyalira nga bali mu mbeera yabwe eyabulijjo. Enkola eno yayamba nnyo kitaffe Ssekabaka Muteesa II oluvannyuma lw’emirerembe egyaliwo wakati wa 1945 ne 1949. Kino kyali kivudde ku Kabaka Kubeera mw’abo bokka ba W’OLIGWA WENDIGWA n’atatuukiriranga abo abasinga obungi ba ALIMALA KUSAANYAWO NZE NE GALYOKA GATUUKA KU GGWE SSABASAJJA. Ssabasajja abantu bo abasinga obungi bakulindiridde okubagwako obugwi nga bali ku mirimu gyabwe olabe n’ebizibu byabwe. Ssiima, weyambulule ku Kakoligo ka akabondo ka BA - WOLIGWA WENDIGWA.
Emirundi emitono nange nga Katikkiro wa Buganda gyensobodde okukola kino nkizudde era ne njiga ebintu bingi nnyo. Bino byonna kyalibadde kizibu okubifuna ng’ebirowoozo by’abantu bo mu Buganda nga ndi ku mikolo egiriko ssava nga nnekedde mu kaanzu yange. Enkola eno ajja kwongera nnyo amaanyi n’esuubi mu Bantu bo mu Buganda.
Mu ngeri y’emu Ssiima nkusabe nti buli lw’obanga okyaddeko ebweru wa Buganda ssissinkana abantu bo abali ebweru wa Buganda muwayeemu. Kino baakinsaba nnyo lwenakyalako e Bungereza mu Mutunda wa 2006. Kizzaamu nnyo amaanyi. Abaatusooka Baalugera nti; Ne Ggwozzadde Akkubira Eŋŋoma n’Ozina.
Ndowooza Obadde okiraba nga buli w’oyita engeri abantu gyebajjumbiramu okukulabako baddemu amaanyi. Kale ate baagala nnyo owulirize ebigambo ebibavaamu bbo bennyini. Abamu mu ffe, abaami bo, abantu bo tebakyatulinamu bwesige. Anti byebawulira ebifa mu Bulange n’abo ababakiikirira mu Bulange bibawaawaaza amatu. Ssiima, okole bw’oti baleme kukusiiga nziro yabwe. Wetuukire abantu bo gyabali. Bajjajjaffe baalugera nti; Embuulire Tefa Yonna.
Mu kino mmanyi nti bangi abali mu Kabondo akatava mu Lubiri lwo e Bbanda tebajja kuwagira nkola. Anti ejja kukulaga endowwoza z’abantu ku Regional Tier bo gyebaagala okukakaatika ku Bantu ba Buganda.Okwo saako n’okukubuulira ebibi ebingi ebikolebwa ba WOLIGWA WENDIGWA ku Kabaka wabwe. Ssiima Nkujjukize embeera eyaliwo mu Buganda wakati wa 1945 ne 1949. Ssekabaka Muteesa II bweyagivvunuuka yafuuka mugaanzi nnyo eri Obuganda. Era Museenene wa 1953 agenda okutuuka bbaffe awalirizibwe okutwalibwa mu Buwaŋŋanguse mu Bungereza ng’Obuganda bwonna buli mabega we. Nalyoka atuuka ku Buwanguzi lwe yadda okuva mu Buwaŋŋanguse ku lunaku Lwokusatu nga 17 Mukulukusabitungotungo 1955 (Wednesday 17th October 1955).
(b) Enkolagana ne Banna-Uganda Abali mu Bitundu ebirala: Ssiima nkwanjulire kwanjulire essanyu lyenfunnye bwenkizudde nti Banna-Uganda Bannaffe bangi ebintu ebiri wano mu Buganda babigobererra nnyo. Wewawo okuviira ddala nga 24 Muzigo 1966, Gavumenti za Wakati (Central Governments) zonna ezibadde mu buyinza ekigendererwa kyazo ekikulu kibadde kya kusiiga Bantu ba Buganda nziro nga bayimiridde ku magulu gaabwe okusaba enfuga ya Federao. Engeri ebadde esinga okumatizaamu abamu ku Banna-Uganda bannaffe kwe kubaziba amaaso nti Buganda eyagala kuyisibwa mu ngeri ya njawulo okusinga ebitundu bya Uganda ebirala.
Okusobola okunogera kino eddagala kwe kuba nti amangu ddala nga nakafuuka Katikkiro wa Buganda, nasaba Bannaffe abalala bonna mu Uganda betwegatteko mu nteeseganya zonna zetulibeeramu ne Gavumenti ya Wakati. Buli kitundu nga kireeta endowooza yakyo ku nfuga (system of Governance) gye kyalyagadde abantu bakyo bafune. Kino kyayanirizibwa nnyo mu bitundu bya Uganda byonna, Era twagenda okukitunuulira nga bulijjo kabadde kakodyo ka Gavumenti ya Wakati okututeeka ffekka mu biseenge tuteese ate bwetumala okuteesa etusaleko ebigambo ebijweeteke. Mu nkola ng’eyaliwo mu Bungereza mu 1960 – 1962 ey’Okuteesa ku kwefuga kwa Uganda kisoboka bulungi banna-Uganda ffena okutuuka ku nzikirizigannya buli kitundi nga bwekyalyagadde kifugibwe mu Uganda eya wamu.
Buli gyempise era na buli Bantu abavudde mu bitundu bya Buganda abitali bimu abayiseeko mu Offesi yange e Mmengo kino bakiwagidde nnyo. Yogayoga; ggwe Ssebo Ssabasajja gyetuvudde kumpi ki? Anti okuviira ddala mu 1964 abafuzi ba Gavumenti za wakati Buganda babadde bagisalako era n’okugiwayira ebigambo ebikyamu ng’ebyo.
Nsaba, Osiime, mpe ekirowoozo kino nti engeri yokka Buganda gyerina okuteesaamu ku Federo nevaamu ebirungi ebya namaddala era eby’enkomeredde kwe kwegatta ne Banna-Uganda netutambuulira wamu.Era buli omu n’amanya ebigendererwa bya Buganda. Ggwe ani yali akirowooza nti mu Kubuuliriza kw’Akakiiko ka ODOKI, ebyali bigeenda okuvaamu byali bya kulaga nti ku buli Banna-Uganda 100, abantu abawerera ddala 65 baali bawagira nfuga ya Federo ebe ya Uganda yonna. Mu kiseera kino bw’oddamu okubuuliriza nga tewali buliimba obuliwo kati mu mirimu ng’egyo, ojja kwesaanga nti abawagira enfuga ya Federo ebe ya Uganda yonna bassukka ne mu Bantu 80 ku buli 100.
Kino kiraga mu lwatu ntui mu bukodyo bwa Gavumenti ya Wakati eriwo mu kiseera kino, tesobola kukkirizza kino kubeerawo mu mazima na bwenkannya. Anti kijja kwoleka nti Buganda enfuga ya Federo gyeyettanira yeyo n’abantu ba Uganda abalala abasiinga obungi gyebagala Uganda egoberere mu Nfuga yayo. Kizaamu amaanyi era wasaanawo Bweza bwokka!!
Ssiima nkusabe nti Buganda teyalisaanye kuva ku nkola eno gyettubadde tutandiseewo. Abantu abatava Bbanda era abaagala ennyo okusanyusa State House e Nakasero (Entebbe) okusiinga Buganda nga baddamu okuzza Regional Tier ku Mmeeza y’Enteeseganya tebaagala kuwuliriza biva mu Bitundu bya Uganda ku kintu kino. Bajja kukulimba nti abantu ba Uganda abalala tebaagala Federo. Kino Kikyamu era obukakafu ku kino kyempandiise ku nsonga eno bungi ddala.
Okuteeka kino mu nkola, Gavumenti yange ky’ebadde ekoze ku bya Federo:
(1) Regional Tier twagigoba era ne gavumenti eya wakati n’ekikiriza nti ddala yali mbi
(2) Ebbago lino limaze okuweebwako ababaka b’olukiiko bana, abataka abakulu b’obusolya n’gekigendererwa basobole okukisoma balyoke bakiteeseeko mu lukiiko
(3) Oluvannyuma lw’okugiteesako mu lukiiko, tubadde tuteeseko okusaasanya ekiwandiiko kino eri abaaami ab’emitendera gyonna mu Buganda, tusobole okufuna ebirowoozo ebitekebwa mu Ssemateka wa Buganda.
(4) Abantu ab’ebitundu Ebirala n’abo obuwagizi bwabwe ku Federo bugenze bweyongerako olkuvannyuma lw’okumanya ebirungi ebigirimu.
Okukuuma Obulungi Obutonde Bwa Buganda: Emu ku ngeri Gavument ya Wakati gyeyagala okumalawo ebirungi enfaafa mu Buganda kwe kwonoona obugagga bwerina mu Butonde bwayo. Enkola eno esiinze kwerimbika mu kyebayita okutuusa Uganda ku Mutindo (Modernazation). Ekyewunyisa ennyo kwe kuba ng’Abawagira ekikolwa ky’obutemu kino eri abantu abali mu Buganda ne Uganda yonna bogera ku kwanguya nkulaakulana. Kino kikyamu nnyo. Emirundi emitono gyentambuddeko mu mawanga agakulaakulana edda nsanze nti bano abatusinza amakorero, amayumba, enguudo, ebisaawe by’Ennyonyi, Ebisaawe ebirungi ennyo eby’Emizannyo ate era bebatusinga n’okubeera n’ebibira ebingi ennyo. Tunuulira ku nsi nga Budaaki (Germany), Bufaransa (France), Bungereza, (United Kingdom), Yitale (Italy) wadde n’Obusi Obutono nga Switzelandi (Switzerland), Austria ne Hungary. Sijja kwerabira USA ne Canada ezirina ebibira ebingi ddala. Zaatuuka zitya ku bino nga tezimaazeewo bulungi bwa butinde bwazo?. Oba zaasobola zitya okwewala n’okukomya ekintu kino? Zaayita mu nkola ya kubeera na Nteekateeka nuŋŋamu. Ekyo nno wano ewaffe tekiriiwo. Omukulembeze w’Eggwanga kyaba asazeewo kye kilolebwa kakibeere kibi kitya. Ffe ababa balina endowwoza endala bwe tugiteeka ku mmeeza erowoozebweko olwo tuyitibwa Bannalukalala era tufuuka balabe ba Uganda.
Mu nteekateeka yaffe tubadde tukomezzaawo Kawefube Ssabasajja gweyali atandiseeko mu myaka gye 1990 egy’okubiriza abantu ba Buganda Okujjumbira okusimba emiti naddala egyo egisobola okuyamba mu kiziyiza kibuyaga n’okuvaamu enku n’amanda ebizisinga okukozesebwa ku kufumba mu Buganda ne Uganda yonna awamu. Mu ngeri y’emu tubadde tetuta kukubiriza Bantu baffe mu Buganda okwewala okissanjaga ebibira nga tebazzaawo.
Mu bibuga namwo tubadde n’eteekateeka ey’okusobola okutandika okukuŋŋaanya obuveera n’ebintu ebirala ebisobola okwokebwa ne bivaamu amaanyi g’amasanyalaze. Oyinza okwewuunya lwaki mu bibuga bya Bulaaya, Asia ne mu Amarika gyebakozesa ennyo obuveera tebuli ku makubo na buli wonna w’odda nga bweguli mu bibuga kati ne mu byalo bya Uganda kumpi byonna.
Nga bwenakikoonyeeko waggulu mu katundu (b); (4) Mu Nteekateeka efa ku kuuma Obutonde bwa Buganda nga tutandikira mu kuyonja ebibuga byaffe era nga tukola entegeka ennungi ey’Okuyoola Kasasiro nga Tumutwala mu Bitundu bye tubadde tumaze okuteekateeka alyoke akolebwemu amasannyalaze {Environment Protection through Modern Garbage (urban refuse) Assortment, Collection and Transportation to Recycling Plants for Transformation into Natural Energy Supply}. Kino kye kimu ku ngeri ennyangu ey’okukendeezamu obuveera buno kati obujjudde mu ttaka mu buli kitundu ky’Obwakabaka bwa Buganda.
Mu kawefube ono mubabbedmu n’entegeka y’okwongera okutaalaga Obwakabaka bwonna nga tukuunga abantu ba Buganda okuzzaawo ennima yaffe ey’edda mu byalo byaffe, Eyalimu amagezi amaangi ag’okukugira ettaka lyaffe lireme kutwalibwa mukoka. Kyali Luwalo eri buli mulimi yenna mu Buganda okutema ensalosalo ezibibira n’okukuuma amazzi mu nnimiro ya buli mulimi. Okwo ssaako n’okusimba emiti ng’emituba n’emirala ng’egyo egisobola okukuuma ensuku zaffe nga zigudde akaleka. Bino byonna bibadde birimu ku biri mu ntegeka yaffe ey’Okulimisa ebyuma (Agricultural Mechanizationthrough Tractor Hire Service) era biri mu buwandiike mu Ngeri ya Project Appraisal Plans. Kubanga okulimisa Tulakita kubadde kugenda kukendeeza ku mirimu abalimi gyebalina okukola ku nnimiro zaabwe. Olwo ate babeere nga balina obudde obumala okuli n’obubasobozesa okukola ku bulungibwansi mu nnimiro zaabwe wamu n’ebyalo byabwe byonna omuli entegeka ng’eno. Mu bbanga nga lya myaka kumi enkola eno yalibadde esobola okubuna Buganda yonna Katonda nga ye mubeezi waffe.
Okulimisa Tulakita nakwo kusobola era erimu ku makubo agasobola okukendeeza ku muze omubi ogw’okulima mu ntobazi. Engeri ennima gyeneeba esobozesa omulimi okutereeza Obulungi ettaka lye n’okuribibira ng’aziyiza mukoka mu biseera by’enkuba era nga bwekyali mu mirembe egyayita, kijja kumusobozesa okutangira amazzi agawera agamusobozesa okukuuma ennimiro ye mu budde bwekyeya. Ati kisaana kimannyibwe nti ekimu ku kiretedde ennimiro zaffe okubeera enkalu ennyo mu kyeya wadde kimpi kitya; kwe kubeera ng’entobazi tezikyalimu mazz. Olw’okzirimamu ate n’ekivudde mu kutema ebibira byaffe byonna.
Mu nteekateeka y’emu tubadde twakawereza ababaka baffe basatu e mu bitundu ebirimu ennima ey’etaagisa okufukirira ebimera (irrigation Systky’ekimuem). Kampuni eri mu Nairobi Kenya ng’ekolaganira wamu ne BDA beebakola enteeka eno. Mwalimu n’okusoma ku ntegeka ey’okukuuma amazzi (water harvesting) mu biseera eby’ekyeya.
Faamu ya Buganda eye Jeeza, gyetubadde tutegeka okusokerako mu ntegeka eno. Wano wewabadde wagenda okufuuka ekifo ewokwoleseza enkola eyo (Demonstration Farm). Era mu kifo kye kimu wewategekeddwa okusookera okugezesa tulakita. Tulakita yaffe eye Jeeza tubadde tugiddabiriza mu kiseera kino. Ow’Ekitiibwa Mohamood E. Z. Thobani yamanyi ebifa ku kuddabiriza tulakita eyo nga bwekugende mu maaso.
Entegeka eno ku Jeeza Faamu esuubira okussibwa mu nkola amangu ddala nga tulakita eno yakaggwa okuddabirizibwa .
Enyanja ya Kabaka nayo mu ntegeka y’Okukuuma Obutonde bwa Buganda nayo erowoozebwako nnyo. Enyanja eno ebadde eyibwamu ettaka twatandika okugigogola okugikuma era nsaba abanziridde mu bigere bagende mu maaso n’omulimu guno.
Enkolagana mu Baana B’eŋŋoma ne mu Kika ky’Abalangira:
Ssabasajja bwe wannonda ku bwa Katikkiro bwa Buganda, nasanga ekika kyo, Olulyo lwa’Abalangira ba Buganda bamaze emyaka egissukka mu makuni ana nga tebabyanga nnyimbe z’abantu baabwe abaazaawa. Kino kyali kireeseewo okubuuzabuzibwa kw’abantu abamu era n’abalala nebessogga ekika kyammwe mu bukyamu.
Nga nkolaganira wamu ne Ssabalangira Kayima wamu n’Abalangira n’Abambejja wamu n’abazaana bo, twategeka omukolo gw’okusimbira abalangira baffe abazaawa emituba gyabwe ssaako n’okwabya ennyimbe ezitaali zimu. Omukulo guno ggwe wennyini gwewakulembera gwakola kinene nnyo okumalawo obuvuyo mu lulyo lwammwe. Nsaba ossiime mpe ekirowoozo kyange nti kino yalibadde kikolebwa obutassukka bbanga lya myaka etaano egiddiriŋŋana.
Enkolagana n’Abakulu b’Ebika bya Buganda
Tubadde tuttadde nnyo essira ku kukuuma ennyo enkolagana ennungi mu bika bya abaganda byonna. Mu byo byennyini ate ne nkolagana wakati w’ebika ebitali bimu. Mu kino nga ekikulu ekigendererwa kwe ku teekawo omusingi omutuufu ogugobererwa mu mu kugatta abantu ba Buganda.
Engeri endala ebadde kugezaako kutumbula enfuna ya bika bya Buganda. Twakolawo entegeka ebasobozesa okulowooza ku kutandikawo Micro-Finance egendrerera okukulakunnya embuga n’emmituba egitali gimu mu bika byonna.
Tubadde era tukola entegeka, abakulu b’ebika babeere ne nkola ey’okusobozesa okussawo emikutu webasobolera okunnyonyolera bazzukulu baabwe ebyo byonna ebifa ku bika byaabwe.
Kino kijja kuyamba nnyo okumalwo obufuzi obwa ba nsowole mu bika bya Buganda. Entegeka eno endeetedde nnyo okukyayibwa abo ba nsowole abali ku busolya bw’ebika ebitali bimu mu Buganda mu kiseera kino. Ekimu ku binasobozesa Abaganda okumalawo kino Ssabasajja, y’entegeka ey’Abakulu b’ebika okukwanjulira abassika baabwe nga bakyali balamu. Kino nno kye kimu ku ngerei enesobozesa Buganda okumalawo obutategeeragana ku nsonga ya Nsowole mu bika byaffe.
Enkolagana N’Abakulu b’Eddiini mu Buganda:
Okutwalira awamu enkolagana yaffe ne ne Bannaddiini bonna mu Uganda ebadde ekyali nnungi ddala. Ssabasajja, Bannaddiini mu Buganda bawulize balungi eri Obwakabaka bwa Buganda. Mu Nsiisinkana zange zonna n’abakulu b’Eddiini sisaanzeyo n’omu atawagira Buganda ku nsonga enkulu eziruma Obwakabaka.
Mu ngeri ey’enjawulo nsiima nnyo enkolagana gyembadde nay one Sheikh Kakooza, Abalabirizi Samuel Balagadde Ssekadde, Omulabirizi Mutebi ab’Ekannisa ya Uganda. Enkolagana ne Metropolitan Jonas Lwanga ow’ekannisa y’Abasodokisi nayo ebadde nnungi ddala era abo bonna basajja bo bali mabega waffe mu kawefube w’okukulakulanya Buganda mu mirembe.
Nafuna omukisa okuwayamu ne Ssabasumba Omugole wa Klezia Musajjawo Cypriano Lwanga. Kino kyaliwo lwewantuma okukukiikirira ku Mukolo gw’okukuza olunaku lw’Essaza ekkulu erya Klezia Katolika – Kampala Archidiocese. Ssabasumba yantuma okukusaba osiime neyambise Offeesi y’Obwa Kamalabyonna bwo okukuunga n’okuggata abakulu b’eddiini bakolere wamu mu kukulakulanya Buganda. Kino nze ku lwange n’abalala bangi mu Buganda baakisanyukira nnyo. Ssabasumba yampa ne Musajja wo Dr. Jjuuko abeere mu Ntegeka ya BDA e mmengo. Ssabasajja, siima nkutegeeze nti Musajja wo Cypriano Lwanga kati ye Ssentebbe wa Caritas Afrika. Kino kye kitongole kya Klezia Katolika ekikola ku by’ensitula y’abantu era n’okubayamba mu biba bibatuuseko mu bubenje (ebiggwatebiragaanye). Mbade mu ntegeka ne Buganda Kingdom Development Agency (BDA) okulaba nga tubaako n’ebyetukwanjukira obimulaalikeko mu ntegeka eyo. Mmanyi Munnakyaggwe munnange oyo ajja kusiima nnyo ng’okozesezza ekkubo naye mwayita mu kukulakulanya Essaza ly’akulembera, Uganda ne Afrika yonna.
Ku nkolagana mu Bannaddiini nga tusookera mu Buganda, nsoose kwagala kufuna birowoozo bya Musajjamukulu wo era Omugaanzi ennyo wano mu Mbuga yo, Omusumba eyawummula Adrian Kivumbi Ddungu. Namusaba okumusisinkana era nakirizza mbeera naye ku Kyemisana mu maakage mweyawummulira e Villa Maria mu Ssaza lyo erya Buddu ku Lwokusooka nga 12 Mukutulansanja 2007. Byetwayogerako byali bingi ddala era bikulu nnyo eri Obuganda.
Ebyo waggulu by’ebimu ku bintu ebikulu byensobodde okutuukiriza mu bimu kw’ebyo bye mbadde nsiize okuteekako essiira mu bbanga lino ly’emmaze nga nkola nga Katikkiro wa Buganda.
Byesisobodde Kumaliriza
(a) Enkolagana yaffe mu Lukiiko
Enkolagana ebaddewo ebadde ya bwewusa na bukuusa ag’ebintu bye mumaze okutesaako n’okukkiriziganyaako ate abamu tebabiteeka mu nkola, babidobonkanya nga kw’otadde n’okulyolyoma okw’ekifuula nnenge. Ekyaleeta kino, Magulunnyondo, kwe kuba nti Baminisita abasiinga obungi ku kakiiko kange (cabinet) kaali kajjudeko abo abali abawagizi ba Regional Tier lukulwe mu mu gavumenti yo gye naddira mu bigere, nga era balina enkolagana ey’enkukutu ne gavumenti eya wakati. Kino Ssabasajja nga lw’okujjukira, nakikutegeezako, nenkuwa n’ebbaluwa eyabyerula ng’eva mu ofiisi ya Pulezidenti. Olubannyuma eyeyanjulirwa ne mu mawulire (Monitor 12/02/2007) . ne kikakasibwa n’Omumyuka wa Pulezidenti Gilbert Bukenya nti yali ntuufu newakubadde yayamba nti baali batese ku twakobe song’ate ffe twali tetukimanyiiko.
(b) Baminisita okuloopa ewa Kabaka
Enkola ey’engeri eno, y’evaako Baminisita abamu okujja gy’oli ne balimirira Katikkiro ng’ate ye nataweebwa mukisa okwenyonyolako. Oky’okulabirako Ekirala abakozi abamu babadde tebasasulwa nsako yaabwe nga Katikkiro ne Kabinetti tetumanyisibwa nsonga ntuufu era wenviiriddeko Kabineti yabadde ettaddeko akakiiko nga k’Ow’ekitiibwa Rajani Tailor okukibuulirizaako.
( c) Enkolagana mu Kabinenti
Ensonga endala yeyeenkolagana, era obutaba nankola nambulukufu kye kiva kirabika ng’awatali nkolagana wakati wa Gavumenti yo Ssabasajja enkulirwa Katikkiro n’ebitongole oba amakampuni ag’Obwakabaka.
(d) Entuula Z’Olukiiko lwa Buganda
(i)Ngezezaako okugonjoola ensonga zonna eza Buganda nga neeyambisa Olukiiko lwa Buganda. Ekyolulabirako (e.g) ekya Regional Tier
(ii) Ettaka n’Entobazi : Era Olukiiko lubadde mu Kuteesa ku ttaka lay Buganda engeri gyerinyagibwamu n’okusomboola abantu okulijjuza. Ensonga z’ettaka zirabika zibunye Uganda yonna. Naye Kirabika nti ekya Buganda kyo kituyitiriddeko olw’ensonga nti gavumenti eya Wakati eteekawo amatteka ag’okutuggyako obwannannyini. Naye bbo abamawanga amalala berwanyeeko, gamba nga Abachooli, Abateeso, Abanyolo n.abalala. Eky’ennaku Omukubiriza w”olukiikolwa (Speaker)Buganda yayimira Olukiiko olwali Olw’okutuula nga 15 Gatonnya 2007. Sso nga naffe twali tugenda kukola nga Bannaffe abo abalala waggulu.
(e) Ensonga z’Ettaka erivunaanyizibwa ko Buganda Land Board (BLB)
Newankubadde ngezezaakio okulaba nti enteekateeka, enkola n’enkwata y’ettaka lya Buganda ebeere ng’erambikibwa n’okugonjoolwa naye nzibuwalizibwa nnyo BLB ebaddewo, ebadde omuziziko gyendi. Mu byeesinze okulemesa ly’Ettaka ery’embuga z’Abaami, ebifi by’Ennoni ne Mailo akeenda (9000) nga bekwaasa nti Ssemateeka teyalikomyawo mu Buyinza bwa Gavumenti ya Buganda; ekitali kituufu.
Eky’okubiri n’ettaka lyekolako erya mailo 350 ery’Obwakabaka, enkola gyebabadde bagoberera nga bagaba liizi n’okulitunda nga ssi yabwesiimbu. Ssabasajja,nkusaba osiime ojjukire nti nakusaba Land Board empya tusobole okuteekateeka n’okuluŋŋamya enzirukanya y’ettaka (land policy) kitusobozese okukuŋŋanya ssente eziwerako okusiinga kati z’eyingiza kisobozese enkuluze ne gavumenti yo okwetuusako eby’etaago
(f) Emigabo gya Buganda mu Makampuni Agatali Gamu
Mbadde noonze omukungu Boaz Muwonge abeere omuwandiisi ow’enjawulo mu kunoonyereza ku migabo (bonds) mu makampuni gano agatali gamu. Agamu ku makampuni agogerwako ge galinga gano; Uganda Electricity Board (UEB), East African Distillers, East African Railways, East African Airways n’endala ezitali zimu.
(g) Central Broadcasting Corporation (CBS)
Obwananyini n`enzirukanya ya CBS nga Radio ya Buganda byetaaga okulongosebwa n`okulambululwa esobole okutukiriza ebigendererwa byayo mu bujuvu.
Radio ene okuba nti ddala ya Buganda, Government ya Buganda erina okuba n`emigabo egitakka wansi wa 51 ku 100. Kino kisobezesa Buganda okuba nti y`eronda ba memba b`olukiiko olufuzi (Board of Directors) era kino nekisobozesa Government ya Buganda okuba n`okusalawo okw`enkomerede ku bya Radio eyo.
Olukiiko olufuzi lulina okutuula buli biseera ebigere era ebitesebwako n`ebisalidwawo nebimanyibwa. Awamu n`ebyo, Olukiiko lwa bananyini olwa buli mwaka (Annual General Meeting) lulina okutuula buli mwaka nerwanjulirwa embalirira (Accounts) z`omwaka oguba guweddeko, nezitesebwako, amagoba negalangirirwa era negagabanwako okusinziira ku migabo. Amagoba ago galina okuba erimu ku makubo agayingiza ensimbi mu Ggwanika lya Government ya Buganda.
Enkola eno enungamu bwetabaawo, sente eziweebwa Government ya Buganda okuva mu CBS zibanga ezizze okuva mu bazira kisa mu kuyamba obuyambi (favour) so nga zabwebange (right).
Enkola ennungamu munzirukanya y`amakampuni n`ebitongole esaanye etekebwe mu nkola era egobererwe mu bitongole bya Government ya Buganda byona.
Ensonga eno ebadde etandikiddwako, nsaba, abatuddidde mu bigere bakole ekisoboka okugoberera ensonga eno obulungi. Emigabo gya Buganda mingi gikyali.
Okwekkenneenya Enyingiza n’Enfulumya.
Ssabasajja, mu mbeera eya bulijjo tekyalibadde kituufu mu nkola ennambulukufu Obwakabaka bwa Buganda obutaba na kitongole kyekkeenneenya Nyingiza nanfulumya ya nsimbi entono eziriwo (auditing). Era kino nga kisobola okuwabula bwe wabaawo obuzibu bwonna. Kubanga ffenna tuli bantu era tusobola okukemebwa. Ssabasajja siima nkutegeeze nti ewaffe mu Bulange abantu tebaagala kubabuuza bintu bikwata ku bitabo byabwe biraga nsaasanya yabwe ku mirimu gyo. Bwetunaaba twagala okufuna entandikwa okuva mu bazirakisa tuteekeddwa okukyusa enkola yaffe.
Enteekateeka zaffe mu Kumalawo Obwavu.
Ssabasajja, ebigambo ebize Byogerwa ku nsonga eno biingi nnyo era ebisiinga biwulikika bulungi. Kyokka ebisiinga obungi bikomye mu kwogera kwokka. Mu nteekateeka gyetukoze tutandiise kati okusa Ebigambo byaffe ebirungi mu biwandiiko by’enteekateeka (Project Appraisals) y’eby’enfuna nga tukozesa abazirakisa abatali bamu. Mu nkola eno tutandise okufuna ebibala ebitono byenzijja okukuyitiramu mu bulambulukufu mu bbanga eritassuka mwezi gumu, ng’ osiimye. Ssabasajja naawe ojja kukizuula nti eno y’engeri yokka gyetuyiiza okufunamu abatuteekamu entandikwa (local and/or foreign capital investment inputs). Siima nkutegeeza Ssabasajja abetegese okutuwagira mu kino bangi ddala.
Enkolagana N’Abakulu b’Eddiini mu Buganda
Ssabasajja, nafuna omukisa okuwayamu ne Ssabasumba Omugole wa Klezia Musajja wo Cypriano Lwanga. Kino kyaliwo lwe wantuma okukukiikirira ku Mukolo gw’okukuza olunaku lw’Essaza ekkulu erya Klezia Katolika – Kampala Archdiocese. Ssabasumba yantuma okukusaba osiime neyambise Offeesi y’Obwa Kamalabyonna bwo okukuunga n’okuggata abakulu b’eddiini bakolere wamu mu kukulakulanya Buganda. Kino nze ku lwange n’abalala bangi mu Buganda baakisanyukira nnyo. Ssabasumba yampa ne Musajja wo Dr. Jjuuko abeere mu Ntegeka ya BDA e mmengo. Ssabasajja, siima nkutegeeze nti Musajja wo Cypriano Lwanga kati ye Ssentebbe wa Caritas Afrika. Kino kye kitongole kya Klezia Katolika ekikola ku by’ensitula y’abantu era n’okubayamba mu biba bibatuuseko mu bubenje (ebiggwatebiragaanye). Ndi mu ntegeka ne Buganda Kingdom Development Agency (BDA) okulaba nga tubaako n’ebyetukwanjukira obimulaalikeko mu ntegeka eyo. Mmanyi munnakyaggwe munnange oyo ajja kusiima nnyo ng’okozeseza ekkubo naye mwayita. Ku nkolagana mu Bannaddiini nga tusookera mu Buganda, nsoose kwagala kufuna birowoozo bya Musajjamukulu wo era Omugaanzi ennyo wano mu Mbuga yo, Omusumba eyawummula Adrian Kivumbi Ddungu. Ndi mu ddene, anti namusaba okumusisinkana era nakirizza mbeera naye ku Kyemisana mu maakage mweyawummulira e Villa Maria mu Ssaza lyo erya Buddu ku Lwokusooka nga 12 Mukutulansanja 2007. Byennajjayo nga bweri nkola yaffe nja kubikutuusako mu bwangu, nga bw’onooba osiimye. Ssabasajja, siima bwemba ntuseeyo mukulamusize nnyo.
Emboozi Teba Nkadde, Endowooza Yange ku Bukuusa n’Enteeseganya
Obukuusa, Obukumpanya n’Obulabbayi
Ssabasajja, siima mmalirize nga njogera ku nsonga eno enkulu ennyo mu Buganda. Abantu bo bangi, naddala Bannaddiini bakusaba osiime, otandikewo kawefube omunene ddala ow’okuza mu Buganda empisa ennungi ey’obwesiggwa. Bangi benjogedde nabo mu Kiseera kyammaze mu bwa Kamalabyonna bwo, kino kibabobbya emitwe. Naye balina esuubi nti singa wabeerawo entegeka ennungi ng’ate ekulembeddwa Bbabwe, Ssabasajja Kabaka, kino kijja kutukibwako. Mukama wange siima ensonga eno ogitwale nti nkulu nnyo. Obukuusa, obukumpannya n’obulabbayi zezimu ku nsonga enkulu eziremeseza Buganda ne Uganda yonna Okukulakulana. Bangi, nga nange Kamalabyonna wo mwontadde kino tukirinako obukakafu.
Kabaka Tasaanya Kwetaba Butereevu mu Nteeseganya za Federo
Obubaka bw’abantu bo abasiinga obungi. Bawera nga bakyali naawe ku Nsonga enkulu ey’enfuga ya Federo mu Buganda ne mu bitundu bya Uganda ebirala byonna ebiriba bigyettanidde.
Ssabasajja, enkola yange ebiseera bino byonna, ebadde eruubirira okukuuma ekitiibwa kyo nga Kabaka wa Buganda nga ggwe toteekwa kubeera mu mirerembe gyonna egy’ebyobufuzi. Ensonga eyo mbadde ngiddiŋŋana buli lukedde. Ekigendererwa ekikulu kubadde kukuuma empisa yaffe ey’obuwangwa bwa Buganda eya Kabaka waffe okusigala nga yali ku ntikko ya Buganda.
Okuttukiriza kino mbadde nteekwa okukugira obutatuukibwako bizibu mu bufuzi bwo. Okuteesa kwonna okw’ebyobufuzi toteekeddwa kukwetabamu. Kino Abaganda abasiinga obungi kye baagala. Ensonga eyasindika Ssekabaka Muteesa II okulya obwa Pulezidenti bwa Uganda ku Lwokusatu nga 9 Mukulukusabitungotungo (October) 1963, yeyakulembera emitawana egyaliwo mu Muzigo wa 1966.
DAN MULIIKA
KATIKKIRO WA BUGANDA
28 Ntenvu 2005 - 13 Mukutulansanja 2007
(28th December 2005 – 13th February 2007)
Bibliography (Literature/reference list)
1. “Buganda eri mu Masaŋŋanzira” Bukedde, Lwakubiri January 31, 2006 (Pages 1 & 2)
2. Sigenda kubba ssentezo Kabaka – Bukedde, Lwakubiri nga January 31, 2006 (page 13)
3. Balikuddembe agenda kuwakannya tteeka ku “Regional Tier”, Lirimu Wuluge – Bukedde Lwakusatu February1, 2006 (page 11)
4. Museveni yakulisizza Katikkiro –Bukedde, Lwakusatu February 1, 2006
5. Katikkiro agaanyi Federo ya Gavumenti, Bukedde, Lwakusatu February 1, 2006
6. Regional Tier Gavumenti Ekyagitadde bbali –Bukedde, Lwakubiri July 4, 2006
7. Katikkiro, ayogedde ekimutiisa enkola ya Regional Tier –Bukedde, Lwakubiri, July 4, 2006
8. Buganda welcomes failed Regional Tier, Daily Monitor, Tuesday July 11,2006
9. Museveni asazeewo ku Federo Mengo gyesaba “Tuddemu Tuteese” – Bukedde, Lwakuna July 27, 2007
10. Katikkiro alabudde ku buwumbi 30 ezisuubizibwa Mmengo – Zanditulakira – Bukedde, Lwamukaaga, July 24, 2006
11. Will Muliika reverse Govt. – Mengo deal? Sunday Monitor January 8, 2006
12. Omulangira Wasajja akulisizza Katikkiro eyakalondebwa – Anaagonjoola ebya Federo –Bukedde January 31,2006
13. Abantu bawadde endowooza zaabwe ku kugobwa kwa Muliika – Atuzibudde Amaaso- Ssande Bukedde February 18, 2007
14. Mmengo Ewandiikidde Museveni –Regional Tier tugigaanyi, okuteesa naawe tuyite n’ebitundu Ebirala- Bukedde Lwakubiri April 25, 2006
15. Olubiri –Lusigala nga bwe lwali ku mulembe gwa Muteesa –Ssimbwa, Bukedde Mmande January 8, 2007
16. Tteeko ye Masaka – ssente ezaagiziimba zaafikka ku ezo Abaganda zeebasonda okulabirira Muteesa ng’ali mu Buwaŋŋanguse –Bukedde Mmande January 8, 2007
17. Mengo eddiziddwa Ebizimbe omunassibwa Yunivasite, Bukedde, Lwakusatu January 10, 2007
18. Eddoboozi lyammwe, Okugoba Katikkiro Muliika kugenda kukosa Buganda-Bukedde Mmande, February 19, 2007
19. Ensonga ezimu ezeewunyisa ezigobya Bakatikkiro ba Buganda abamu –Bukedde, Ssande February 18,2007
20. Abalondeddwa e Mmengo mukolerere Buganda – Kalowoozo ka Bukedde, Lwakusatu, February 15, 2007
21. Buganda mu 2007. Bano bagitemmezinagibbula – Bukedde, Ssande January 7, 2007
22. Muliika ayanukudde Museveni ku Federo –Bukedde , Lwkubiri August 22, 2006
23. Waliwo abanwanyisa –Bukedde Lwakutaano January 5, 2007
24. Katikkiro awabudde ku kya Buganda obutaweebwa Federo. Uganda tejja kutereera –Bukedde Lwakutaano July 28, 2006
25. Katikkiro Muliika, Alaze Buganda bwekyalina abasajja abavumu – Bukedde Ssande February 18, 2007
26. Sisinkana Kamalabyonna Daniel Muliika Entanda ya Buganda Nnaamba 9, Ssebaaseka, Muwakanya 2006
27. Ensasagge eziruma Obuganda nnene okusinga Katikkiro – Abataka muwaba. Bukedde Lwakusatu February 7, 2007
28. Buganda to build Shs 30bn, House in United Kingdom –Daily Monitor, Thursday December 28,2006


text:
OMUKAZI afunye obutakkaanya ne bba n'azuukuka ku ssaawa munaana ez’ekiro n'afumba ebbinika y'amazzi n'agamuyiira mu kifuba nga yeabase poliisi emukutte ne yewozaako nti bba abadde asusse okusula mu kyalo.
Faridah Namatovu myaka 26 omutuuze we Kayanja mu muluka gwe Sango mu gombolola ye Buwama mu Mpigi yakakkanye ku bba Ronald Kiwalabye 28 gwalinamu abaana babiri n'amuyiira olweeje lw'amazzi mu kifuba nga yeebase lwakumugattako mukazi mulala n'amumma obudde.
Bino okubaawo kiddiridde Kiwalabye okulwawo okudda ewaka kyokka bwe yakomyewo Namatovu n'amubuuza gy'abadde ne bayomba era ne balwana ku ssaawa nga ssatu ezekiro wabula bwebaamaze okulya eky'eggulo ne bagenda mu buliri Namatovu n'abaza bbaawe ng'ali mu tulo ku ssaawa nga munaana ez'ekiro n'azuukuka n'afumba amazzi okutuusa bwegaatokose n'agamuyiira nga yeebase n'abambuka omubiri gwonna.
Kiwalabye yalaajanye abaduukirize n'ebamuddusa mu ddwaliro e Buwama kyoka poliisi bw'ekutte Namatovu ne yewozaako nti yabadde yetaasa oluvannyuma lwa bba Kiwalabye okumukuba n'amukwatira ekiso nga agezaako okumusalako obulago kwe kumuyiira amazzi agookya.
Namatovu anyonnyodde poliisi ye Buwama nti Kiwalabye abadde asusse okusula mu kyalo era nti okuva lweyafuna omukazi omulala mu kabuga ke Buwama abadde amuliisa akakanja n’ekigendererwa ky'okumugoba mu maka gaabwe awasizeemu omukazi ono.
Emyaka omunaana gy'amaze ne Kiwalabye abadde tankubangako nga talina nsonga naye nalabidde awo nga atuuse natandikirawo okunkuba empi mu matu kyoka nga aludde nga tadda waka ate nga tangamba gy'asula kyekindetedde obusungu ne mmuyiira amazzi gembadde nfumbye nga g'akunywa bwatyo Namatovu bwanyonyodde wadde nga bba abisambazze n'agamba nti basoose kuyombamu ne beebaka oluvannyuma Namatovu kwe kuzuukuka n'afumba amazzi geyamuyiiridde ng'ali mu tulo nga bulijjo bweyewera.
Abatuuze bategeezeza nti Namatovu abadde aludde nga yeewerera bba okumutusaako obulabe era nti abadde yakamwegezaamu emirundi egiwera era nti olumu yagezaako okwonoona pikipikiye gyavuga.
Poliisi ye Buwama ekutte Namatovu n'emuggalira wabula nga Kiwalabye atwaliddwa mu ddwaliro lya Bulamu medical centre gyakyajanjabiwa ebiwundu amazzi wegamubambudde amaliba.
Akola ku nsonga z'amaka n'abaana ku poliisi ye Buwama Joseph Nyegenya agambye nti Namatovu akkirizza omusango era ne gumuggulwako omusango gwokulumya omuntu ku fayiro namba SD; 19/09/07/2012 era nti wakutwalibwa mu kooti avunaanibwe.


text:
Chapter 1
1 Omugugu gwa Nineeve. Ekitabo eky'okwolesebwa kwa Nakkumu, Omwerukoosi.
2 Mukama ye Katonda w'obuggya, era awalana eggwanga; Mukama awalana eggwanga, era ow'obusungu obungi; Mukama awalana eggwanga abamukyawa, era aterekera abalabe be obusungu.
3 Mukama tatera kusunguwala, alina amaanyi mangi, so talitaatira n'akatono. Ekkubo lya Mukama liyita mu kikuŋŋunta ne mu kibuyaga, era ebire ze nfuufu z'ebigere bye.
4 Akangavvula ennyanja n'agikaza; era akaza emigga gyonna; Basani ebabuse ne Kalumeeri, era ekimuli eky'oku Lebanooni kibabuse.
5 Ensozi zikankana gy'ali, obusozi ne busaanuuka; era ettaka ne limmuka mu maaso ge; weewaawo, ensi zonna ne bonna abazibeeramu.
6 Mu maaso g'obusungu bwe ani ayinza okuyimirira? ani ayinza okubeerawo obusungu bwe nga bunyiikidde? obukambwe bwe bufukibwa ng'omuliro, n'enjazi zimenyebwamenyebwa ye.
7 Mukama mulungi, kigo ku lunaku olw'okulabiramu ennaku; era amanyi abo abamwesiga.
8 Naye ne mukoka akulukuta alimalirawo ddala ekifo kyakyo, era abalabe be alibagobera mu kizikiza.
9 Kye muteesa ku Mukama kiki? alimalirawo ddala; obunaku tebuliyimuka omulundi ogw'okubiri.
10 Kubanga newakubadde nga bali ng'amaggwa agakwataganye, era nga batobye okwenkana mu kunywa kwabwe, balyokerwa ddala ng'ensambu enkalu.
11 Mu ggwe muwdde omu alowooza akabi ku Mukama, ateesa ebibi.
12 Bw'ati bw'ayogera Mukama nti Newakubadde nga balina amaanyi amakakafu era bangi, era balizikirira, naye alivaawo. Newakubadde nga nakulabisa ennaku, sikyakulabisanga nnaku.
13 Era kaakano naamenya ekikoligo kye kive ku ggwe, era naakutulakutula ebikusiba.
14 Ne Mukama alagidde ku ggwe baleme okweyongera okusiga ku linnya lyo; ndizikiriza ekifaananyi ekyole n'ekifaananyi ekisaanuuse bive mu nnyumba ya bakatonda bo; ndisima entaana yo; kubanga oli mugwagwa.
15 Laba, ku nsozi ebigere by'oyo abuulirira ebigambo ebirungi, alangira emirembe! Weekuuma embaga zo, ggwe Yuda, tuukiriza obweyamo bwo; kubanga omubi takyayitanga wakati wo; azikirira ddala.


text:
ENTIISA ebuutikidde abatuuze ku kyalo Kasubi mu gombolola ye Bardege mu disitulikiti y'e Gulu, webagudde ku mulambo gw'omutuuze munabwe nga yatiddwa.
Patrick Opiyo myaka 20, yasangiddwa nga yatiddwa nga omulambo gwe gusuliddwa mu kisaawe kye Kaunda ceremonial ground.
Okusinzira ku ssentebbe we Bardege, Patrick Lumumba, omugenzi asangiddwako ebisango ebinene, nga n'ensingo ye emenyeddwa nga kigambibwa nti mukyala we, alina akakwate ku nfa ye.
Wabula Poliisi nga ekulembeddwamu, James Asubu akulira okunonyereza ku misango egy'amannyi mu kitundu ekyo, agambye nti bakutte abantu 2 babayambeko mu kunonyereza.